qundao/data-zh-poetry huggingface dataset:
呈愚上人
作者：吕本中
朝代：宋

不能归续侍中貂，遂有声名伴老饶。万里更行看騕袅，一枝才足赋鹪鹩。诗囊磈礧君其漫，药裹侵寻我亦聊。举目云天尽新语，殷勤收寄一牛腰。
呈愚上人
作者：吕本中
朝代：宋

不能归续侍中貂，遂有声名伴老饶。
万里更行看騕褭，一枝才足赋鹪鹩。
诗囊磈礧君其漫，药裹侵寻我亦聊。
举目云天尽新语，殷勤收寄一牛腰。
呈折仲古四首
作者：吕本中
朝代：宋

市酒酸甜久绝沽，湿薪薰眼坐僧庐。尚怜诸老无机事，不待愁人折简呼。龙阁老翁流落久，如今辛苦去朝天。向来岭海经行地，分付蛮溪著钓船。已无厚禄故人书，尚有相寻长者车。所至纷然兵火里，不知从此更何如。疾病侵凌百不能，只今全是住庵僧。谢安肯为苍生起，早与吾君了中兴。
呈折仲古四首·其一
作者：吕本中
朝代：宋

市酒酸甜久绝沽，湿薪熏眼坐僧庐。
尚怜诸老无机事，不待愁人折简呼。
呈折仲古四首·其一
作者：吕本中
朝代：宋

市酒酸甜久绝沽，湿薪薰眼坐僧庐。尚怜诸老无机事，不待愁人折简呼。
呈折仲古四首·其三
作者：吕本中
朝代：宋

已无厚禄故人书，尚有相寻长者车。
所至纷然兵火裏，不知从此更何如。
呈折仲古四首·其三
作者：吕本中
朝代：宋

已无厚禄故人书，尚有相寻长者车。所至纷然兵火里，不知从此更何如。
呈折仲古四首·其二
作者：吕本中
朝代：宋

龙阁老翁流落久，如今辛苦去朝天。
向来岭海经行地，分付蛮溪着钓舟。
呈折仲古四首·其二
作者：吕本中
朝代：宋

龙阁老翁流落久，如今辛苦去朝天。向来岭海经行地，分付蛮溪著钓船。
呈折仲古四首·其四
作者：吕本中
朝代：宋
体裁：七言绝句

疾病侵凌百不能，只今全是住庵僧。谢安肯为苍生起，早与吾君了中兴。
呈甘露印老
作者：吕本中
朝代：宋
体裁：七言绝句

水满南河月满床，市楼灯火隔秋江。无人可会庵前事，一夜北风吹破窗。
周仲固尚论斋
作者：吕本中
朝代：宋
体裁：古风

周侯不出何所为，闭门读书心自知。箪瓢陋巷君不厌，读书万卷能忘饥。上参羲皇下秦汉，采取英华几脱腕。是非荣辱姑置之，忽若乘船到彼岸。古人之学有传授，君生寂寞千载后。问君何以识古人，袖手无言坐清昼。以此读书为尚友，是事渺茫人信否。人信不信君不问，松柏固难生培塿。朝来落叶乱荒城，青山照人溪水横。往来车马作尘土，想君深夜读书声。
周承务郔求诸己斋
作者：吕本中
朝代：宋

为腹不为目，贵久不贵速。
人皆求其余，我独心易足。
人皆重外慕，我独御其独。
闭门想颜子，黙坐相追逐。
寿夭有定分，箪瓢乃其福。
修身虽多途，要在不远復。
周承务郔求诸己斋
作者：吕本中
朝代：宋

为腹不为目，贵久不贵速。人皆求其馀，我独心易足。人皆重外慕，我独御其独。闭门想颜子，默坐相追逐。寿夭有定分，箪瓢乃其福。脩身虽多途，要在不远复。
和伯少颖迂仲将归福唐偶成数诗欲奉寄无便未果也辰叔常季南还因以奉送
作者：吕本中
朝代：宋

纷纷走道途，扰扰杂泥滓。既为风俗移，又以血气使。百川灌河来，夫岂有涯涘。故人林与李，始可与语此。方子独立士，岁暮亦深居。林李从之游，欲出更踌躇。纷华晚不顾，浮湛同里闾。时从陆丈人，共此一篇书。闽山固多奇，闽士亦多杰。弱水不胜舟，有此积立铁。胡刘守节意，亦岂待言说。堂堂混众流，此固不得折。经时望子来，慰我终岁病。西行道路迂，复见复未定。秋毫论得失，此岂不有命。尝闻安身要，其本在无竞。才叔策名时，已自能不动。中年谪南荒，与世作梁栋。生平所践履，自待九鼎重。失固不足言，得亦何所用。
和伯少颖迂仲将归福唐偶成数诗欲奉寄无便未果也辰叔常季南还因以奉送·其一
作者：吕本中
朝代：宋
体裁：古风

纷纷走道途，扰扰杂泥滓。既为风俗移，又以血气使。百川灌河来，夫岂有涯涘。故人林与李，始可与语此。
和伯少颖迂仲将归福唐偶成数诗欲奉寄无便未果也辰叔常季南还因以奉送·其三
作者：吕本中
朝代：宋
体裁：古风

闽山固多奇，闽士亦多杰。弱水不胜舟，有此积立铁。胡刘守节意，亦岂待言说。堂堂混众流，此固不得折。
和伯少颖迂仲将归福唐偶成数诗欲奉寄无便未果也辰叔常季南还因以奉送·其二
作者：吕本中
朝代：宋
体裁：古风

方子独立士，岁暮亦深居。林李从之游，欲出更踌躇。纷华晚不顾，浮湛同里闾。时从陆丈人，共此一篇书。
和伯少颖迂仲将归福唐偶成数诗欲奉寄无便未果也辰叔常季南还因以奉送·其五
作者：吕本中
朝代：宋
体裁：古风

才叔策名时，已自能不动。中年谪南荒，与世作梁栋。生平所践履，自待九鼎重。失固不足言，得亦何所用。
和伯少颖迂仲将归福唐偶成数诗欲奉寄无便未果也辰叔常季南还因以奉送·其四
作者：吕本中
朝代：宋

经时望子来，慰我终岁病。西行道路迂，复见复未定。秋毫论得失，此岂不有命。尝闻安身要，其本在无竞。
和伯少颖迂仲将归福唐偶成数诗欲奉寄无便未果也辰叔常季南还因以奉送·其四
作者：吕本中
朝代：宋

经时望子来，慰我终岁病。
西行道路迂，復见復未定。
秋毫论得失，此岂不有命。
尝闻安身要，其本在无竞。
和展钵诗
作者：吕本中
朝代：宋

纷纷未了向来因，同在浮沤寓此身。顾我久拚庵外事，知公曾是个中人。斋盂已厌五鼎食，诗卷初无一点尘。今代王孙能乐此，中兴祥瑞不缘麟。
和展钵诗
作者：吕本中
朝代：宋

纷纷未了向来因，同在浮沤寓此身。
顾我久拚庵外事，知公曾是箇中人。
斋盂已厌五鼎食，诗卷初无一点尘。
今代王孙能乐此，中兴祥瑞不缘麟。
和成士瑴海安道中见寄
作者：吕本中
朝代：宋
体裁：五言律诗

成侯老更懒，处世一虚舟。暂脱尘埃梦，还寻江海秋。从来仙圣宅，不数凤麟洲。有意相随否，因公更一游。
和成士瑴鹿女泉诗
作者：吕本中
朝代：宋

成子东游十日程，驼裘颠倒帽攲倾。新诗顿数神仙事，病耳忽闻京洛声。去住闲经几尘刹，往来相望一牛鸣。再寻六月山前路，分我寒泉数勺清。
和成士瑴鹿女泉诗
作者：吕本中
朝代：宋

成子东游十日程，驼裘颠倒帽欹倾。
新诗顿数神仙事，病耳忽闻京洛声。
去住闲经几尘刹，往来相望一牛鸣。
再寻六月山前路，分我寒泉数勺清。
和李二十七食蛙听蛙二首
作者：吕本中
朝代：宋

膏香未即输鲑菜，煎和真同食蛤蜊。北人惊叹不下箸，乞与韩公南食诗。莫惊朋类多惊爆，曾伴中郎鼓吹来。今日属官本渠分，晚江烟雨闹池台。
和李二十七食蛙听蛙二首·其一
作者：吕本中
朝代：宋

膏香未即输鲑菜，煎和真同食蛤蜊。北人惊叹不下箸，乞与韩公南食诗。
和李二十七食蛙听蛙二首·其一
作者：吕本中
朝代：宋

膏香未即输鲑菜，煎和真同食蛤蜊。
北人惊嘆不下箸，乞与韩公南食诗。
和李二十七食蛙听蛙二首·其二
作者：吕本中
朝代：宋
体裁：七言绝句

莫惊朋类多惊爆，曾伴中郎鼓吹来。今日属官本渠分，晚江烟雨闹池台。
和汪教授
作者：吕本中
朝代：宋

羡君须作缘坡竹，饱饭我诗声彻屋。闭门不出动经旬，坐看禅房花柳簇。却记冰霜动地时，半夜小园风折木。一尊相对任浊清，三径闲行漫松菊。长篇短句动盈轴，想像清香有馀馥。问君何以得此妙，未润只缘山有玉。我穷犹敢和君诗，不留和气满脐腹。搜寻险韵少工夫，敢与诸公斗迟速。
和汪教授
作者：吕本中
朝代：宋

羡君鬚作缘坡竹，饱饭我诗声彻屋。
闭门不出动经旬，坐看禅房花柳簇。
却记冰霜动地时，半夜小园风折木。
一尊相对任浊清，三径闲行漫松菊。
长篇短句动盈轴，想像清香有余馥。
问君何以得此妙，未润只缘山有玉。
我穷犹敢和君诗，不留和气满脐腹。
搜寻险韵少工夫，敢与诸公鬬迟速。
和秦楚材直阁韵
作者：吕本中
朝代：宋
体裁：七言律诗

胡马南来议击毬，忽闻羌虏斩杨酋。一年春事兵氛退，万国欢声佳气浮。台阁如君须强起，林泉容我且归休。汉家基业无穷尽，早晚留侯与运筹。
和范仲熊舜元游橘园见梅
作者：吕本中
朝代：宋

橘林经雨未全衰，归路人家已见梅。
风物粗知江左胜，瘴烟新离岭南来。
笔头有眼方知妙，句裏忘言始绝埃。
但得一寒无事过，与公还往胜衔杯。
和范仲熊舜元游橘园见梅
作者：吕本中
朝代：宋

橘林经雨未全衰，归路人家已见梅。风物粗知江左胜，瘴烟新离岭南来。笔头有眼方知妙，句里忘言始绝埃。但得一寒无事过，与公还往胜衔杯。
和赵承之
作者：吕本中
朝代：宋

十日九日昏梦集，职事向人如束湿。
看朱成碧有底忙，然萁煮豆相煎急。
长官抵几入门去，小吏垂头就行立。
尘埃上下久可厌，学问峥嵘老难入。
平生谬欲师古人，遇事始知吾不及。
正须眼底去泾渭，便自胸中无棨戟。
丈夫盖棺事则已，破屋頽墙使谁葺。
要随归雁刺天飞，莫待枯鱼过河泣。
和赵承之
作者：吕本中
朝代：宋

十日九日昏梦集，职事向人如束湿。看朱成碧有底忙，然萁煮豆相煎急。长官抵几入门去，小吏垂头就行立。尘埃上下久可厌，学问峥嵘老难入。平生谬欲师古人，遇事始知吾不及。正须眼底去泾渭，便自胸中无棨戟。丈夫盖棺事则已，破屋颓墙使谁葺。要随归雁刺天飞，莫待枯鱼过河泣。
和邢子坚韵
作者：吕本中
朝代：宋

万里重归旧秃翁，笑谈聊复与君同。鹪鹩所愿一枝足，鼯鼠从来五技穷。短发自梳浑欲白，残炉因客尚能红。正须混迹师元亮，未忍低头学敬通。
和邢子坚韵
作者：吕本中
朝代：宋

万里重归旧秃翁，笑谈聊復与君同。
鹪鹩所愿一枝足，鼯鼠从来五技穷。
短髮自梳浑欲白，残炉因客尚能红。
正须混迹师元亮，未忍低头学敬通。
咏郭西鱼池
作者：吕本中
朝代：宋

烟艇江湖网罟疏，石矶风雨钓纶虚。
碧池漫凿方通径，鳞沼聊巡供别储。
诗客兴来堪佐酒，野人梦去却多鱼。
鸱夷闻道曾兴越，经济还余千倍渔。
咏郭西鱼池
作者：吕本中
朝代：宋

烟艇江湖网罟疏，石矶风雨钓纶虚。碧池漫凿方通径，鳞沼聊巡供别储。诗客兴来堪佐酒，野人梦去却多鱼。鸱夷闻道曾兴越，经济还馀千倍渔。
咸安公主
作者：吕本中
朝代：宋
体裁：七言绝句

汉朝公主歌黄鹄，秦地佳人唱柳枝。想见云车度沙漠，一杯湩酪酹明妃。
哭王元迈
作者：吕本中
朝代：宋
体裁：七言绝句

纷纷举手争毫末，砥柱当河独不流。一夕便随波浪没，天涯黄叶更悲秋。
唐张管书记梁时妇人黄鼎因侯景乱没北齐为小校胡儿所虏生二子后附海舶归闻鼓角得岸乃知是会稽郡鼎先在梁许嫁张固及归固适为剡令求与相见不可乃遣令送之宣城鼎在齐时作秋风曲渡海时又作诗三章管书称其词凄怨自管时已不传
作者：吕本中
朝代：宋
体裁：五言律诗

万里秋风曲，三章渡海诗。绝胜汉公主，略似蔡文姬。故国山河在，荒城鼓角悲。何如觅张固，不用忆胡儿。
商村河决
作者：吕本中
朝代：宋
体裁：七言律诗

今年河口决商村，远望飞涛匹马奔。曲港定无蛟鳄横，下田甘受雨泥浑。衣裳虮虱藏针缝，头面尘沙露爪痕。犹恐因循葬鱼腹，故人无地与招魂。
喜宗师诸公数见过分韵得席字
作者：吕本中
朝代：宋

野水春未生，积雪晴已滴。
翛然六尺床，正可容一席。
诸公数往还，未厌诗酒溺。
短檠有新功，妙语乃破的。
鲙槃约纤红，茗碗乱晴碧。
虽无费百金，亦有饮一石。
尚念山堂老，病鸟藏羽翼。
生平余习在，种种见排斥。
荒城满泥潦，亦可试幽屐。
明当袖诗往，先尽一醉力。
喜宗师诸公数见过分韵得席字
作者：吕本中
朝代：宋

野水春未生，积雪晴已滴。翛然六尺床，正可容一席。诸公数往还，未厌诗酒溺。短檠有新功，妙语乃破的。鲙槃约纤红，茗碗乱晴碧。虽无费百金，亦有饮一石。尚念山堂老，病鸟藏羽翼。生平馀习在，种种见排斥。荒城满泥潦，亦可试幽屐。明当袖诗往，先尽一醉力。
喜才仲兄弟至偶成四十字
作者：吕本中
朝代：宋

落日下乔木，好风来暮船。径思投辖饮，复作对床眠。寂寂驱愁外，纷纷着酒边。平生五经笥，不直一囊钱。
喜才仲兄弟至偶成四十字
作者：吕本中
朝代：宋

落日下乔木，好风来暮船。
径思投辖饮，復作对床眠。
寂寂驱愁外，纷纷着酒边。
平生五经笥，不直一囊钱。
喜晴
作者：吕本中
朝代：宋

经旬阴雨水沧浪，烟锁岩扉游骑荒。赤日才来异宿昔，青山看去倍寻常。秋林腰斧歌共醉，春市担鱼粟满囊。野老新新兴未艾，风云役使不胜狂。
喜晴
作者：吕本中
朝代：宋

经旬阴雨水沧浪，烟锁岩扉游骑荒。
赤日纔来异宿昔，青山看去倍寻常。
秋林腰斧歌共醉，春市担鱼粟满囊。
野老新新兴未艾，风云役使不胜狂。
喜章仲孚朝奉见过十韵
作者：吕本中
朝代：宋
体裁：五言排律

苦语不难好，旧交今则无。但能留客坐，已胜折腰趋。只有连根煮，初非满眼酤。苔痕记拄杖，雪影傍跏趺。语道我恨晚，说诗公不迂。丁宁入汉魏，委曲上唐虞。历历有全体，匆匆或半涂。真当置度外，不敢望庭隅。日月换新岁，江山非故吾。他年佳句在，与画密庵图。
喜雨
作者：吕本中
朝代：宋
体裁：七言律诗

天乞幽人一夜凉，故教微雨送斜阳。暝阴笼树山更好，爽气侵人土自香。多病不眠唯药裹，居闲长坐只绳床。五年谬作江湖客，几对鲈鱼忆故乡。
嘲拄杖
作者：吕本中
朝代：宋
体裁：七言绝句

王郎赠我桄榔杖，三岁庵中伴我闲。只为懒行常靠壁，不能随我过嵩山。
四十二弟将还宾州相过夜话
作者：吕本中
朝代：宋
体裁：五言律诗

兵戈久未歇，所至转抢攘。万里逢吾弟，三年走瘴乡。春风入古寺，夜雨暗浮梁。尚肯留连否，僧庐可对床。
围城中故人多避寇在邻巷者雪晴往访问之坐语既久意亦暂适也
作者：吕本中
朝代：宋

雪泥春既融，晓日初破雾。出门寻故人，来往不数步。共谈江南胜，闭眼想去路。松风被茅屋，稻垄立白鹭。行看贼围解，春水即可渡。先当上钟山，次第入庐阜。生平泉石念，久受尘土污。况今九死馀，转觉处事误。豫怀岩壑里，所至陪杖屦。可行君莫辞，行李我已具。
围城中故人多避寇在邻巷者雪晴往访问之坐语既久意亦暂适也
作者：吕本中
朝代：宋

雪泥春既融，晓日初破雾。
出门寻故人，来往不数步。
共谈江南胜，闭眼想去路。
松风被茅屋，稻壠立白鹭。
行看贼围解，春水即可渡。
先当上钟山，次第入庐阜。
生平泉石念，久受尘土汚。
况今九死余，转觉处事悞。
豫怀岩壑裏，所至陪杖屦。
可行君莫辞，行李我已具。
城中纪事
作者：吕本中
朝代：宋

生平足艰窘，可叹不可言。
两遭重城闭，再因羣盗奔。
今兹所值遇，我岂不与闻。
脱身保儿女，恐辜明主恩。
傍徨不忍去，敢计生理存。
昨者城破日，贼烧东郭门。
中夜半天赤，所忧惊至尊。
是日雪正作，疾风飘大云。
十室九经盗，巨家多见焚。
至今驰道中，但行塞马羣。
翠华久不返，魏阙横烟氛。
都人向天泣，欲语声復吞。
我病未即死，尔来春既分。
剥床供晨炊，两眼烟已昏。
岂无好少年，可与共殊勲。
志士或不耻，有身期报君。
塞水须塞源，伐木须伐根。
子莫笑短拙，荆蛮生伍员。
城中纪事
作者：吕本中
朝代：宋

生平足艰窘，可叹不可言。两遭重城闭，再因群盗奔。今兹所值遇，我岂不与闻。脱身保儿女，恐辜明主恩。傍徨不忍去，敢计生理存。昨者城破日，贼烧东郭门。中夜半天赤，所忧惊至尊。是日雪正作，疾风飘大云。十室九经盗，巨家多见焚。至今驰道中，但行塞马群。翠华久不返，魏阙横烟氛。都人向天泣，欲语声复吞。我病未即死，尔来春既分。剥床供晨炊，两眼烟已昏。岂无好少年，可与共殊勋。志士或不耻，有身期报君。塞水须塞源，伐木须伐根。子莫笑短拙，荆蛮生伍员。
城北别江子之
作者：吕本中
朝代：宋
体裁：五言律诗

但觉与君别，孰知归兴长。乱畦分宿雨，老木挂晨霜。未计缘诗瘦，只知如许忙。他年风雨夜，重约细商量。
堤上
作者：吕本中
朝代：宋

水上人家各系船，画旗何处插鞦韆。长堤缭绕人行外，古木槎牙鸟宿边。敢为簿书嫌蹭蹬，却因升斗致留连。何时更鼓江南棹，一住越中三十年。
堤上
作者：吕本中
朝代：宋

水上人家各繫船，画旗何处插秋韆。
长堤缭绕人行外，古木槎牙鸟宿边。
敢为簿书嫌蹭蹬，却因升斗致留连。
何时更鼓江南棹，一住越中三十年。
堤上
作者：吕本中
朝代：宋
体裁：七言律诗

落花吹尽不堪忧，只见河堤水漫流。晚日强穿城北市，春风犹驻驿南楼。妻孥转觉为身累，岁月终难望汝留。万里长江一樽酒，故人何处倚扁舟。
墨梅
作者：吕本中
朝代：宋

岭南十月春渐回，妍暖先到前村梅。问君何处得此妙，一枝冷艳随霜开。长江凛凛欲奔岸，乃见好事移墙隈。初疑渗漉入瘴雾，更欲寂寞埋烟煤。微风不动暗香远，淡月入户空徘徊。坐看粉黛化腐恶，岂但桃李成舆台。我行万里厌穷独，疾病未已心先灰。对此不觉三叹息，恐是转侧同南来。异乡久处少意绪，破壁相对无根荄。古来寒士每如此，一世埋没随蒿莱。遁光藏德老不耀，肯与世俗相追陪。轮囷离奇多见用，牺尊青黄未为灾。含毫吮墨去颜色，况自不必须穿栽。岁穷路远莫惆怅，此去保无蜂蝶猜。
墨梅
作者：吕本中
朝代：宋

岭南十月春渐回，妍暖先到前村梅。
问君何处得此妙，一枝冷艷随霜开。
长江凛凛欲奔岸，乃见好事移墙隈。
初疑渗漉入瘴雾，更欲寂寞埋烟煤。
微风不动暗香远，淡月入户空徘徊。
坐看粉黛化腐恶，岂但桃李成舆台。
我行万里厌穷独，疾病未已心先灰。
对此不觉三叹息，恐是转侧同南来。
异乡久处少意绪，破壁相对无根荄。
古来寒士每如此，一世埋没随蒿莱。
遁光藏德老不耀，肯与世俗相追陪。
轮囷离奇多见用，牺尊青黄未为灾。
含毫吮墨去颜色，况自不必须穿栽。
岁穷路远莫惆怅，此去保无蜂蝶猜。
处暑
作者：吕本中
朝代：宋

平时遇处暑，庭户有余凉。
乙纪走南国，炎天非故乡。
寥寥秋尚远，杳杳夜光长。
尚可留连否，年丰秔稻香。
处暑
作者：吕本中
朝代：宋

平时遇处暑，庭户有馀凉。乙纪走南国，炎天非故乡。寥寥秋尚远，杳杳夜光长。尚可留连否，年丰粳稻香。
复往大名三首
作者：吕本中
朝代：宋

复往真无策，兹行亦漫游。尘埃走剧暑，风雨占新秋。便欲还家去，其谁为汝谋。尚怜苏季子，虚敝黑貂裘。我老不自得，每为饥所驱。漫抛青箬笠，空负白髭须。见贼犹堪斗，逢人莫问途。寰区足秀句，山泽有臞儒。地湿频经水，田荒亦未收。断云催雨过，涨水没桥流。半世想高卧，十年悲远游。藜羹不用挟，尚足诳饥喉。
复往大名三首·其一
作者：吕本中
朝代：宋

复往真无策，兹行亦漫游。尘埃走剧暑，风雨占新秋。便欲还家去，其谁为汝谋。尚怜苏季子，虚敝黑貂裘。
复往大名三首·其三
作者：吕本中
朝代：宋

地湿频经水，田荒亦未收。断云催雨过，涨水没桥流。半世想高卧，十年悲远游。藜羹不用挟，尚足诳饥喉。
复往大名三首·其二
作者：吕本中
朝代：宋

我老不自得，每为饥所驱。漫抛青箬笠，空负白髭须。见贼犹堪斗，逢人莫问途。寰区足秀句，山泽有臞儒。
夏夜大雨呈若谷叔并晁叔用江子之一上人
作者：吕本中
朝代：宋

中庭电光垂，四壁雨脚溜。初如单车驰，忽若万马骤。并墙不相语，灯影照圭窦。翻思共按乐，日月不得又。叔能糠覈肥，侄且藜藿瘦。买田嵩颍间，欲往今已后。旦夕呼晁江，把酒且相就。更烦一上人，不语居坐右。
夏夜大雨呈若谷叔并晁叔用江子之一上人
作者：吕本中
朝代：宋

中庭电光垂，四壁雨脚溜。
初如单车驰，忽若万马骤。
并墙不相语，灯影照圭窦。
飜思共按乐，日月不得又。
叔能糠覈肥，侄且藜藿瘦。
买田嵩颍间，欲往今已后。
旦夕呼晁江，把酒且相就。
更烦一上人，不语居坐右。
夏夜宿乳窦峰
作者：吕本中
朝代：宋
体裁：七言绝句

峭壁凌空霭气浮，山泉滴茗暗香流。炎云不到冰心静，好向峰前一簟秋。
夏日
作者：吕本中
朝代：宋

暑雨遂经月，客来困稍疏。闭门观易象，反复看何如。妙处元非画，微言不在书。故山初未远，举首是吾庐。
夏日
作者：吕本中
朝代：宋

暑雨遂经月，客来困稍疏。
闭门观易象，反復看何如。
妙处元非画，微言不在书。
故山初未远，举首是吾庐。
夏日书事
作者：吕本中
朝代：宋

小行畏蛇蝎，端坐困蚊蚋。终日方丈间，茫然但昏睡。岂唯供病本，兼恐添药费。小园新雨馀，蔬畦共风味。饱闻应门柳，清阴妙无对。便思携杖往，行歌当游戏。千秋陶渊明，此意渠亦会。
夏日书事
作者：吕本中
朝代：宋

小行畏蛇蝎，端坐困蚊蚋。
终日方丈间，茫然岂唯供。
病本兼恐添，药费小园新。
雨余蔬畦共，饱闻譍门柳。
清阴妙无对，便思携杖往。
行歌当游戏。
千秋陶渊明，此意渠亦会。
夏日深居二首
作者：吕本中
朝代：宋

匆匆车马未言还，因病深居未得闲。更为故人留一夏，稍移行李过东山。故人多住城东寺，还许相过结净缘。海寇求降荔子熟，是中风月可忘年。
夏日深居二首·其一
作者：吕本中
朝代：宋
体裁：七言绝句

匆匆车马未言还，因病深居未得闲。更为故人留一夏，稍移行李过东山。
夏日深居二首·其二
作者：吕本中
朝代：宋
体裁：七言绝句

故人多住城东寺，还许相过结净缘。海寇求降荔子熟，是中风月可忘年。
外姊赵夫人智量以良人没祝发感叹成诗
作者：吕本中
朝代：宋

故人前去冢累累，为恨为忧未肯归。从有青山可藏骨，却无红泪与沾衣。饶三笑汝参禅误，晁四怜渠祝发非。犹胜同侪二三子，枉随秋草闭斜晖。
外姊赵夫人智量以良人没祝髮感叹成诗
作者：吕本中
朝代：宋

故人前去冢纍纍，为恨为忧未肯归。
从有青山可藏骨，却无红泪与沾衣。
饶三笑汝参禅误，晁四怜渠祝髪非。
犹胜同侪二三子，枉随秋草闭斜晖。
外弟赵才仲数以书来论诗因作此答之
作者：吕本中
朝代：宋

君才如长刀，大窽当一割。
正须砻其锋，却立望容髮。
平生江海念，不救文字渇。
茫然揽辔来，六骥仰朝秣。
病夫百无用，念子故疏阔。
未能即山林，颇復便裘褐。
前时少年累，如烛今见跋。
胸中尘埃去，渐喜诗语活。
孰知一杯水，已见千里豁。
初如弹丸转，忽若秋兔脱。
旁观不知妙，可受不可夺。
君看掷白卢，乃是中箭筈。
不闻铁甲利，反畏彊弩末。
舆薪遵大路，过眼有未察。
君能探虎穴，不但鬚可捋。
外弟赵才仲数以书来论诗因作此答之
作者：吕本中
朝代：宋

君才如长刀，大窾当一割。正须砻其锋，却立望容发。平生江海念，不救文字渴。茫然揽辔来，六骥仰朝秣。病夫百无用，念子故疏阔。未能即山林，颇复便裘褐。前时少年累，如烛今见跋。胸中尘埃去，渐喜诗语活。孰知一杯水，已见千里豁。初如弹丸转，忽若秋兔脱。旁观不知妙，可受不可夺。君看掷白卢，乃是中箭筈。不闻铁甲利，反畏彊弩末。舆薪遵大路，过眼有未察。君能探虎穴，不但须可捋。
夜作呈诸公
作者：吕本中
朝代：宋

风江舞暮帆，野树散归鸟。寒灯上壁角，疏星缀林杪。归来静无事，独坐搜默藁。放笔有新功，无人与倾倒。不知新恨多，但觉旧愁少。石鼎倚残炉，茶烟看清袅。明朝寻酒钱，折简唤诸老。
夜作呈诸公
作者：吕本中
朝代：宋

风江舞暮帆，野树散归鸟。
寒灯上壁角，疏星缀林杪。
归来静无事，独坐搜黙藁。
放笔有新功，无人与倾倒。
不知新恨多，但觉旧愁少。
石鼎倚残炉，茶烟看清袅。
明朝寻酒钱，折简唤诸老。
夜凉早起寻李贻季陆庆长所惠诗有作
作者：吕本中
朝代：宋

夜长忘阴晴，忽听檐雨滴。空房闭重门，凉气通枕席。欣然欲揽被，如觅旧相识。那知庚伏内，得此睡通夕。起寻两君诗，令我生气力。成蹊长桃李，已自除荆棘。远游得数士，舍此百无益。挑灯视皮肤，不顾蚊咬赤。因之不复寐，为子增叹息。
夜凉早起寻李贻季陆庆长所惠诗有作
作者：吕本中
朝代：宋

夜长忘阴晴，忽听檐雨滴。
空房闭重门，凉气通枕席。
欣然欲揽被，如觅旧相识。
那知庚伏内，得此睡通夕。
起寻两君诗，令我生气力。
成蹊长桃李，已自除荆棘。
远游得数士，舍此百无益。
挑灯视皮肤，不顾蚊齩赤。
因之不復寐，为子增嘆息。
夜同李十步月至崔成美家
作者：吕本中
朝代：宋
体裁：五言律诗

伏暑不可去，客帆秋未回。偶携南县李，来访北桥崔。藤枕风前簟，瓜盘月下杯。十年老怀抱，姑为故人开。
夜坐
作者：吕本中
朝代：宋

广陵城中听夜雨，倒床不眠问更鼓。
西风万里卷长河，徧与淮山洗尘土。
淮南米贱鱼亦好，敢復摧颓叹羁旅。
重帘复幕懒相负，细字寒灯且如许。
漫如尔雅注虫鱼，更就篇章考齐古。
粗知俛首受寒饿，未暇着意寻豪举。
床头有酒不敢饮，况復闺门画眉妩。
故人此去今几时，亦有文字相撑拄。
东明县前济阳路，每一梦至犹能数。
少年不惮道里远，平生未省别离苦。
只今多病鬚已白，尚能呼渠醉而舞。
田园未还君可恨，岁月渐晚吾何取。
饥虫遶壁不自聊，尔独何情促机杼。
夜坐
作者：吕本中
朝代：宋

广陵城中听夜雨，倒床不眠问更鼓。西风万里卷长河，遍与淮山洗尘土。淮南米贱鱼亦好，敢复摧颓叹羁旅。重帘复幕懒相负，细字寒灯且如许。漫如尔雅注虫鱼，更就篇章考齐古。粗知俛首受寒饿，未暇着意寻豪举。床头有酒不敢饮，况复闺门画眉妩。故人此去今几时，亦有文字相撑拄。东明县前济阳路，每一梦至犹能数。少年不惮道里远，平生未省别离苦。只今多病须已白，尚能呼渠醉而舞。田园未还君可恨，岁月渐晚吾何取。饥虫绕壁不自聊，尔独何情促机杼。
夜坐
作者：吕本中
朝代：宋
体裁：七言律诗

所至留连不计程，两年坚卧厌南征。荒城日短溪山静，野寺人稀鹳鹤鸣。药裹向人闲自好，文书到眼病犹明。较量定力差精进，夜夜蒲团坐五更。
夜坐呈吴迪吉
作者：吕本中
朝代：宋

伏暑不能旱，楚天频复阴。疾雷冲雨断，乱草接江深。旧圃可小摘，老盆馀数斟。明朝有倾倒，相待沃愁吟。
夜坐呈吴迪吉
作者：吕本中
朝代：宋

伏暑不能旱，楚天频復阴。
疾雷衝雨断，乱草接江深。
旧圃可小摘，老盆余数斟。
明朝有倾倒，相待沃愁吟。
夜坐戏成两绝呈迪吉宗师二友
作者：吕本中
朝代：宋

夜窗灯火著新寒，喜见蒲团一味闲。纵有好诗人不要，却须还与槛前山。疏帘欲上梧楸影，远枕微闻盆盎鸣。甚欲分身就公宿，只愁尘土变江声。
夜坐戏成两绝呈迪吉宗师二友·其一
作者：吕本中
朝代：宋

夜窗灯火着新寒，喜见蒲团一味闲。
纵有好诗人不要，却须还与槛前山。
夜坐戏成两绝呈迪吉宗师二友·其一
作者：吕本中
朝代：宋

夜窗灯火著新寒，喜见蒲团一味闲。纵有好诗人不要，却须还与槛前山。
夜坐戏成两绝呈迪吉宗师二友·其二
作者：吕本中
朝代：宋
体裁：七言绝句

疏帘欲上梧楸影，远枕微闻盆盎鸣。甚欲分身就公宿，只愁尘土变江声。
夜坐有怀
作者：吕本中
朝代：宋
体裁：五言律诗

西还岂不好，本自乏周旋。道有鲁一变，岁无官九迁。疾风惊半夜，恶况极今年。咫尺沙头路，犹堪着钓船。
夜坐有感
作者：吕本中
朝代：宋

五更月落鸡未鸣，小炉残火犹晶荧。道人强起理衰疾，不闻松声闻雨声。跏趺坐稳百念去，岂有宿梦令神惊。平生于世万事懒，况复今兹饱忧患。中原北望四千里，三年不见南飞雁。著身天涯未为远，所至风沙莫深叹。时寒但趁僧房火，日暖可赴邻家饭。岭南无瘴便可老，江头有酒犹堪唤。嗟哉宁子不自休，辛苦饭牛过夜半。
夜坐有感
作者：吕本中
朝代：宋

五更月落鸡未鸣，小炉残火犹晶荧。
道人强起理衰疾，不闻松声闻雨声。
跏趺坐稳百念去，岂有宿梦令神惊。
平生于世万事懒，况復今兹饱忧患。
中原北望四千里，三年不见南飞雁。
着身天涯未为远，所至风沙莫深叹。
时寒但趁僧房火，日暖可赴邻家饭。
岭南无瘴便可老，江头有酒犹堪唤。
嗟哉宁子不自休，辛苦饭牛过夜半。
夜深归家闻邻家小儿读书可喜有作
作者：吕本中
朝代：宋

还家更寒三鼓馀，邻家小儿犹读书。王侯将相乃无种，纨裤绮襦宁似渠。北风飕飕霜被草，听汝读书声转好。莫言翁媪惜膏油，有儿如此可无忧。
夜深归家闻隣家小儿读书可喜有作
作者：吕本中
朝代：宋

还家更寒三鼓余，隣家小儿犹读书。
王侯将相乃无种，纨袴绮襦宁似渠。
北风飕飕霜被草，听汝读书声转好。
莫言翁媪惜膏油，有儿如此可无忧。
夜闻诸生读书因成寄赵十七侄
作者：吕本中
朝代：宋
体裁：七言绝句

纷纷药裹了新正，北望兰溪不数程。且喜诸生会勤苦，夜窗如子读书声。
夜雨
作者：吕本中
朝代：宋
体裁：七言律诗

吟魂不饮觉惺惺，那更宵眠得雨晴。遍地乱沾霜叶碎，随风斜上纸窗明。暗欣石罅添泉脉，几回檐牙认雪声。明日梅边曾有约，西郊泥泞未堪行。
夜雨
作者：吕本中
朝代：宋
体裁：五言绝句

梦短添惆怅，更深转寂寥。如何今夜雨，只是滴芭蕉。
大雪不出
作者：吕本中
朝代：宋

晶晶日欲出，翻翻风自横。
近阶三尺雪，附火一杯羮。
老树春难别，深檐乌或鸣。
新春第三日，坚坐若为情。
大雪不出
作者：吕本中
朝代：宋

晶晶日欲出，翻翻风自横。近阶三尺雪，附火一杯羹。老树春难别，深檐乌或鸣。新春第三日，坚坐若为情。
大雪不出寄阳翟宁陵
作者：吕本中
朝代：宋

簿书终岁忙，风雪一日静。闭门近残火，稍觉诸事胜。平生汗漫游，已负麋鹿性。微官不能归，但见日月竞。老人去已远，我行复未定。训言实在耳，无因问温凊。归心止阳翟，悲梦识新郑。大女痴无比，有语多未听。小女索乳啼，不与穷屋称。想唤添丁来，与汝相和应。低头坐儿曹，气血安得盛。非无车马心，未忍求捷径。顾自阻饥寒，畴能免讥评。诸郎何时逢，相作玉树映。文章有活法，得与前古并。默念智与成，犹能愈吾病。
大雪不出寄阳翟宁陵
作者：吕本中
朝代：宋

簿书终岁忙，风雪一日静。
闭门近残火，稍觉诸事胜。
平生汗漫游，已负麋鹿性。
微官不能归，但见日月竞。
老人去已远，我行復未定。
训言实在耳，无因问温清。
归心止阳翟，悲梦识新郑。
大女痴无比，有语多未听。
小女索乳啼，不与穷屋称。
想唤添丁来，与汝相和应。
低头坐儿曹，气血安得盛。
非无车马心，未忍求捷径。
顾自阻饥寒，畴能免讥评。
诸郎何时逢，相作玉树映。
文章有活法，得与前古并。
默念智与成，犹能愈吾病。
奉呈鼓山云门二老
作者：吕本中
朝代：宋

汝水相逢今几年，只今同住海南偏。月明本自无亏缺，山色何尝有变迁。他日会逢昆弟语，一时惊散老狐禅。倘因居士闲开口，却作冲和二月天。
奉呈鼓山云门二老
作者：吕本中
朝代：宋

汝水相逢今几年，只今同住海南偏。
月明本自无亏缺，山色何尝有变迁。
他日会逢晜弟语，一时惊散老狐禅。
倘因居士闲开口，却作冲和二月天。
奉怀季平范丈戏成两绝句录呈
作者：吕本中
朝代：宋

形骸已病尤宜懒，岁月长贫屡有诗。犹得深居少尘事，只如同在岭南时。新年为况复何如，尚有心情打酒无。只恐后生行乐处，转嫌吾辈白髭须。
奉怀季平范丈戏成两绝句录呈·其一
作者：吕本中
朝代：宋
体裁：七言绝句

形骸已病尤宜懒，岁月长贫屡有诗。犹得深居少尘事，只如同在岭南时。
奉怀季平范丈戏成两绝句录呈·其二
作者：吕本中
朝代：宋

新年为况复何如，尚有心情打酒无。只恐后生行乐处，转嫌吾辈白髭须。
奉怀季平范丈戏成两绝句录呈·其二
作者：吕本中
朝代：宋

新年为况復何如，尚有心情打酒无。
只恐后生行乐处，转嫌吾辈白髭鬚。
奉怀张公潜舍人二首
作者：吕本中
朝代：宋

颜子置身陋巷，屈原放迹江湖。何似我公归去，马羸不厌长途。腕中有万斛力，胸次乃千顷陂。字画颜行杨草，文章韩笔杜诗。
奉怀张公潜舍人二首·其一
作者：吕本中
朝代：宋
体裁：六言诗

颜子置身陋巷，屈原放迹江湖。何似我公归去，马羸不厌长途。
奉怀张公潜舍人二首·其二
作者：吕本中
朝代：宋
体裁：六言诗

腕中有万斛力，胸次乃千顷陂。字画颜行杨草，文章韩笔杜诗。
奉答璧公兼简诸友
作者：吕本中
朝代：宋

江山取别太匆匆，对面难寻一段空。顾我自无黄阁样，如君合是黑头公。客尘衮衮催前浪，俗眼纷纷替旧红。炙日茅檐那接膝，重来肯借一帆风。
奉答璧公兼简诸友
作者：吕本中
朝代：宋

江山取别太匆匆，对面难寻一段空。
顾我自无黄阁様，如君合是黑头公。
客尘衮衮催前浪，俗眼纷纷替旧红。
炙日茅檐那接膝，重来肯借一帆风。
奉观超然居士面面亭唱和新句辄成近体诗上呈
作者：吕本中
朝代：宋
体裁：五言律诗

我老日已懒，君闲宁废诗。尘埃久无梦，苔竹旧相知。早晚春犹在，追随病不宜。因观七字句，尚足乐晨饥。
奉赠伯世仲志二弟
作者：吕本中
朝代：宋

我已蹉跎不及闲，百年遗范子犹存。故知前辈风流远，世世传家有外孙。往时天未丧斯文，吾祖声名更绝群。内外诸孙几人在，不应如我便无闻。
奉赠伯世仲志二弟·其一
作者：吕本中
朝代：宋
体裁：七言绝句

我已蹉跎不及闲，百年遗范子犹存。故知前辈风流远，世世传家有外孙。
奉赠伯世仲志二弟·其二
作者：吕本中
朝代：宋

往时天未丧斯文，吾祖声名更绝群。
内外诸孙人在，不应如我便无闻。
奉赠伯世仲志二弟·其二
作者：吕本中
朝代：宋

往时天未丧斯文，吾祖声名更绝群。内外诸孙几人在，不应如我便无闻。
奉送子之还京师
作者：吕本中
朝代：宋
体裁：古风

日月老投闲，文字今削迹。便然腰十围，欲吐啄三尺。颇怀平生友，相就语肝膈。诸江好兄弟，夫子眉最白。词林三二公，子实门下客。布帆千里来，许我间宾席。阶庭出兰树，户牖照圭璧。诗如驾高浪，万顷随笔力。宁为首阳饿，不作嬖奚获。乃知工语言，要是饱糠覈。茫然李杜坛，未免陈蔡厄。出门观善阵，敛手避勍敌。澄江摇夜霜，岁晚见沙石。钗头罥蛛丝，即有梁宋役。士生多艰虞，道远自古昔。相期逍遥游，不计天地窄。名声了三黜，谈笑供百谪。别君为此言，可当绕朝策。
如梦令（忆旧）
作者：吕本中
朝代：宋
体裁：词

海雁桥边春苦。几见落花飞絮。重到柳行西，懒问画楼何处。凝伫。凝伫。十顷荷花风雨。
如皋道中
作者：吕本中
朝代：宋

客路三日雨，颇知袍袴单。
长河贯沃野，薄酒动新寒。
晚日鱼鰕市，秋风藜藿盘。
衰颜定可笑，不必镜中看。
如皋道中
作者：吕本中
朝代：宋

客路三日雨，颇知袍裤单。长河贯沃野，薄酒动新寒。晚日鱼虾市，秋风藜藿盘。衰颜定可笑，不必镜中看。
子将为三衢之行下塔僧惠道求诗留题因成绝句遗之
作者：吕本中
朝代：宋
体裁：七言绝句

欲过城东病不能，飞檐高栋想层层。半年梦作严州住，一首诗留塔下僧。
存目
作者：吕本中
朝代：宋

诗题：白公守苏时刘梦得守杭（和）有岁暮赠刘诗三首因效其体寄齐州无咎二歌首句：过去生中作兄弟江南岁晚水风寒关河战国东秦地。
孙量臣约游乾明借秦少方韵见赠复次韵答之
作者：吕本中
朝代：宋

睦州香火赵州茶，走遍丛林不着家。今日为公拈出也，两桥人语是高沙。
孙量臣约游干明借秦少方韵见赠復次韵答之
作者：吕本中
朝代：宋

睦州香火赵州茶，走徧丛林不着家。
今日为公拈出也，两桥人语是高沙。
孙首之短堂
作者：吕本中
朝代：宋
体裁：古风

孙郎囊空意且满，因谓身长才则短。以短名堂堂未成，长短是非俱不管。严州一见鬓仓浪，赠我新诗如夜光。何时到君短堂上，更话如今归兴长。
孟明田舍
作者：吕本中
朝代：宋

未嫌衰病出无驴，尚喜冬来食有鱼。
往事高低半枕梦，故人南北数行书。
茅茨独倚风霜下，粳稻微收雁鹜余。
欲识渊明只公是，尔来吾亦爱吾庐。
孟明田舍
作者：吕本中
朝代：宋

未嫌衰病出无驴，尚喜冬来食有鱼。往事高低半枕梦，故人南北数行书。茅茨独倚风霜下，粳稻微收雁鹜馀。欲识渊明只公是，尔来吾亦爱吾庐。
学仙行
作者：吕本中
朝代：宋

长松拂云根合抱，雪虐霜凌不相到。
下有千岁老茯苓，化为琥珀光自照。
食之便可登广寒，不但无病长少年。
浮生溷浊那可言，和气乃为尘务煎。
坐看灵药置泥土，五味杂置成熏羶。
岂不闻齐天子，黄金丹成不肯仙。
且贪人间乐，不能从汝飞上天。
惜哉韦郎之妙语，一失毫釐千万年。
学仙行
作者：吕本中
朝代：宋

长松拂云根合抱，雪虐霜凌不相到。下有千岁老茯苓，化为琥珀光自照。食之便可登广寒，不但无病长少年。浮生溷浊那可言，和气乃为尘务煎。坐看灵药置泥土，五味杂置成薰膻。岂不闻齐天子，黄金丹成不肯仙。且贪人间乐，不能从汝飞上天。惜哉韦郎之妙语，一失毫釐千万年。
学视
作者：吕本中
朝代：宋

学视睹悬虱，病耳闻斗蚁。纷然酬六凿，万劫费揩洗。君看杯中蛇，妄想从何起。忽然一妙语，初无强料理。回观积年疾，乃是一念使。谁能明此心，香山老居士。
学视
作者：吕本中
朝代：宋

学视覩悬虱，病耳闻鬬蚁。
纷然酬六凿，万劫费揩洗。
君看杯中蛇，妄想从何起。
忽然一妙语，初无强料理。
回观积年疾，乃是一念使。
谁能明此心，香山老居士。
学道
作者：吕本中
朝代：宋

学道如养气，气实病自除。
验之寒暑中，可见实与虚。
颓然觉志满，乃是气有余。
岂惟暖脐腹，便足荣肌肤。
但能严关键，百岁终不枯。
道苟明于心，如马得坚车。
养以岁月久，自然登坦途。
江河失风浪，草莽成膏腴。
熟视八荒中，何物能胜予。
时来与消息，吾自有卷舒。
死生亦大矣，汝急吾自徐。
捷行不为速，曲行不为迂。
一沤寓大海，此物定有无。
谁能具此眼，况望捋其鬚。
学有不精尽，遂至玉碔砆。
昔人中道立，为汝指一隅。
千言不知要，徒自费吹嘘。
所以季路勇，不如颜氏愚。
请子罢百虑，一念回须臾。
忽然遇事入，此语当不诬。
学道
作者：吕本中
朝代：宋

学道如养气，气实病自除。验之寒暑中，可见实与虚。颓然觉志满，乃是气有馀。岂惟煖脐腹，便足荣肌肤。但能严关键，百岁终不枯。道苟明于心，如马得坚车。养以岁月久，自然登坦途。江河失风浪，草莽成膏腴。熟视八荒中，何物能胜予。时来与消息，吾自有卷舒。死生亦大矣，汝急吾自徐。捷行不为速，曲行不为迂。一沤寓大海，此物定有无。谁能具此眼，况望捋其须。学有不精尽，遂至玉珷玞。昔人中道立，为汝指一隅。千言不知要，徒自费吹嘘。所以季路勇，不如颜氏愚。请子罢百虑，一念回须臾。忽然遇事入，此语当不诬。
宁远道中
作者：吕本中
朝代：宋
体裁：七言绝句

路转寒松日欲斜，野梅初吐两三花。溪流映石风吹碧，时有粼粼雨后砂。
宁陵弟相送至南京因成四韵寄季一子之叔用
作者：吕本中
朝代：宋

白发无端巧上头，镜中颜状不能羞。要寻扬子一廛地，未用刘公百尺楼。野竹连阴护苍藓，暮云生雨续黄流。秋风有信鲈鱼在，更约江晁共小舟。
宁陵弟相送至南京因成四韵寄季一子之叔用
作者：吕本中
朝代：宋

白髮无端巧上头，镜中颜状不能羞。
要寻扬子一廛地，未用刘公百尺楼。
野竹连阴护苍藓，暮云生雨续黄流。
秋风有信鲈鱼在，更约江晁共小舟。
守城士
作者：吕本中
朝代：宋
体裁：古风

北风且莫雪，一雪三日寒。不念守城士，岁晚衣裳单。衣单未为苦，隔壕闻战鼓。杀贼须长枪，防城要强弩。炮来大如席，城头且撑柱。岂不知爱身，倾心报明主。报主此其时，一死吾亦宜。未敢望爵赏，且今无事归。寄语守城士，此言君所知。
官闲赠人
作者：吕本中
朝代：宋

自喜闲官不计员，月叨微禄胜归田。药囊往往充诗藁，米券时时当酒钱。忍病作劳吾不厌，对人无语子差贤。不须更见卢溪老，会得安心即是禅。
官闲赠人
作者：吕本中
朝代：宋

自喜闲官不计员，月叨微禄胜归田。
药囊往往充诗藁，米劵时时当酒钱。
忍病作劳吾不厌，对人无语子差贤。
不须更见卢溪老，会得安心即是禅。
宜章元日
作者：吕本中
朝代：宋

东风初解冻，桃李已经春。
避地逢鷄日，伤时感雁臣。
湖南驰贼骑，江外践胡尘。
憔悴成无用，虚烦泪湿巾。
宜章元日
作者：吕本中
朝代：宋

东风初解冻，桃李已经春。避地逢鸡日，伤时感雁臣。湖南驰贼骑，江外践胡尘。憔悴成无用，虚烦泪湿巾。
客居书怀奉寄介然若谷才仲兼简信民
作者：吕本中
朝代：宋

客愁如长河，浩荡去不息。未来已相关，千里在咫尺。抱疾寄他乡，终年守岑寂。中虚耗神志，内热损筋力。长虞二竖撄，复有寒馁迫。怪渠甑上烟，愧尔囊中帛。平生所读书，已如不相识。坐贻乡党笑，敢辞尘埃没。旧游今几时，转眄忽陈迹。死者不复见，墓草春已碧。生者天一涯，未免陈蔡厄。儿曹乳臭在，瞑目分黑白。虽无未见书，颇多雌黄笔。出言辄周孔，而不辨菽麦。啾啾要酬和，内顾颇牵率。坐令怀抱恶，更觉天宇窄。忽忽十年事，俯仰同戏剧。从来肺腑亲，翻手胡与越。独馀二三子，肝胆犹铁石。尚怪东郭贫，亦讶怀祖黠。西轩来何时，箪瓢共饥渴。念君不能已，一饭再三噎。谁能明予心，皎皎霜夜月。
客居书怀奉寄介然若谷才仲兼简信民
作者：吕本中
朝代：宋

客愁如长河，浩荡去不息。
未来已相关，千里在咫尺。
抱疾寄他乡，终年守岑寂。
中虚耗神志，内热损筋力。
长虞二竖撄，復有寒馁廹。
怪渠甑上烟，愧尔囊中帛。
平生所读书，已如不相识。
坐贻乡党笑，敢辞尘埃没。
旧游今几时，转眄忽陈迹。
死者不復见，墓草春已碧。
生者天一涯，未免陈蔡厄。
儿曹乳臭在，瞑目分黑白。
虽无未见书，颇多雌黄笔。
出言辄周孔，而不辨菽麦。
啾啾要酬和，内顾颇牵率。
坐令怀抱恶，更觉天宇窄。
忽忽十年事，俯仰同戏剧。
从来肺腑亲，翻手胡与越。
独余二三子，肝胆犹铁石。
尚怪东郭贫，亦讶怀祖黠。
西轩来何时，箪瓢共饥渴。
念君不能已，一饭再三噎。
谁能明予心，皎皎霜夜月。
客说嵩顶松实甚佳
作者：吕本中
朝代：宋

飘飖山中女，绿毛以为衣。但食青松子，不死亦不饥。昼想此仙人，夜或梦见之。客云嵩高顶，长松乱纷披。拔地起霜干，盘空缺虬枝。惜无长臂人，挽此须与鬐。但闻云间子，时被天风吹。愧我一食身，何由揖仙姿。欲学餐松法，人间了无师。
客说嵩顶松实甚佳
作者：吕本中
朝代：宋

飘飖山中女，绿毛以为衣。
但食青松子，不死亦不饥。
昼想此仙人，夜或梦见之。
客云嵩高顶，长松乱纷披。
拔地起霜干，盘空缺虬枝。
惜无长臂人，挽此鬚与鬐。
但闻云间子，时被天风吹。
愧我一食身，何由揖仙姿。
欲学餐松法，人间了无师。
宣州竹/虞美人·墨梅
作者：吕本中
朝代：宋

小溪篷底湖风重。吹破凝酥动。一枝斜映庾门深。冷淡无言香泛、月华清。已经轻瘦谁为共。魂绕徐熙□。耻同桃李困春容。肯向毫端开发、雨云中。
宣州竹·虞美人·小溪篷底湖风重
作者：吕本中
朝代：宋
体裁：词

小溪篷底湖风重。
吹破凝酥动。
一枝斜映庾门深。
冷淡无言香泛、月华清。
已经轻瘦谁为共。
魂绕徐熙□。
耻同桃李困春容。
肯向毫端开发、两云中。
家叔舍弟与黎介然会于符离因用两绝奉寄
作者：吕本中
朝代：宋

漫约同归久未偿，只今留滞各他乡。春风有信勤归雁，夜雨何时复对床。老觉为官百不宜，故人虽在鬓如丝。遥知再踏同游地，更想汪饶曳杖时。
家叔舍弟与黎介然会于符离因用两绝奉寄·其一
作者：吕本中
朝代：宋

漫约同归久未偿，只今留滞各他乡。春风有信勤归雁，夜雨何时复对床。
宿刘固寺佛殿下即刘伶坟也
作者：吕本中
朝代：宋

刘伶坟上土，佛殿古崔嵬。
坐久野僧出，天寒饥雁来。
千年醉裏魄，一臿死前灰。
未尽先生意，空留数字回。
宿刘固寺佛殿下即刘伶坟也
作者：吕本中
朝代：宋

刘伶坟上土，佛殿古崔嵬。坐久野僧出，天寒饥雁来。千年醉里魄，一锸死前灰。未尽先生意，空留数字回。
宿嵩前
作者：吕本中
朝代：宋

火云如鹏骞，簸翮赴山谷。独含片雨归，故故喧涧竹。野亭桂空起，入夜鸟争宿。我行亦已殆，况此弛担仆。倒床不复呼，烂熳听自足。人生浪游世，世网未易触。好学还山云，终焉宿幽独。
宿嵩前
作者：吕本中
朝代：宋

火云如鹏骞，簸翮赴山谷。
独含片雨归，故故喧涧竹。
野亭桂空起，入夜鸟争宿。
我行亦已殆，况此弛担仆。
倒床不復呼，烂熳听自足。
人生浪游世，世网未易触。
好学还山云，终焉宿幽独。
宿州初暑
作者：吕本中
朝代：宋

暑气侵人始欲愁，箪瓢穷巷不堪忧。
乱蝉泊雨林塘静，密径吹花草树幽。
春尽茅檐深着燕，日高田水故飞鸥。
莫欺湫隘无余地，待借元龙百尺楼。
宿州初暑
作者：吕本中
朝代：宋

暑气侵人始欲愁，箪瓢穷巷不堪忧。乱蝉泊雨林塘静，密径吹花草树幽。春尽茅檐深着燕，日高田水故飞鸥。莫欺湫隘无馀地，待借元龙百尺楼。
宿昔
作者：吕本中
朝代：宋
体裁：五言律诗

宿昔尚烦暑，平生悲远游。长贫不贳酒，虽健懒登楼。晚节劳千虑，经年走数州。新凉事事好，只是迫防秋。
宿楚丘怀石子植颜平仲赵才仲
作者：吕本中
朝代：宋
体裁：古风

暮行楚丘北，适与寒雨值。旅舍一尺泥，又乏刍秣费。故人渺天涯，客子初夜至。披衣附残火，煮茗当晚馈。昏昏傍晚枕，悄悄入清睡。向来谈笑声，已若异世事。但觉舌本间，尚有宿酒味。鸿鹄乘秋风，意在网罗外。强饭无多谈，此语敢失坠。
宿田舍
作者：吕本中
朝代：宋
体裁：五言律诗

饥肠不贮酒，冻粟自生肤。旅枕三年梦，荒村一事无。不愁风折木，时有火添炉。尚想崔夫子，冬来体更臞。
宿石头多宝寺
作者：吕本中
朝代：宋

四山环其外，一峰屹当中。
支径转屈曲，云峰踏飞鸿。
僧居架苍崖，高下潜相通。
昏钟罢香火，余音袅寒空。
梅开何处花，吹香到帘栊。
回望云山城，木杪残阳红。
愁心易生感，满耳唯松风。
对酒成浩歌，漂零见涂穷。
宿石头多宝寺
作者：吕本中
朝代：宋

四山环其外，一峰屹当中。支径转屈曲，云峰踏飞鸿。僧居架苍崖，高下潜相通。昏钟罢香火，馀音袅寒空。梅开何处花，吹香到帘栊。回望云山城，木杪残阳红。愁心易生感，满耳唯松风。对酒成浩歌，漂零见涂穷。
宿秋霜阁后方丈
作者：吕本中
朝代：宋

秋霜阁后山屈蟠，行人冲泥脚未乾。正是水西佳绝处，不辞风雨夜深寒。
宿秋霜阁后方丈
作者：吕本中
朝代：宋

秋霜阁后山屈蟠，行人衝泥脚未干。
正是水西佳绝处，不辞风雨夜深寒。
宿翠微寺
作者：吕本中
朝代：宋
体裁：五言律诗

西山今夜雨，不为故人留。泥滑淹行李，风声欲送秋。中原且多事，吾党敢无忧。明日经由地，江南更几州。
宿青阳驿
作者：吕本中
朝代：宋
体裁：五言律诗

灯火客帆尽，人烟村市幽。晚风号古木，高岸束黄流。物色淮山近，春光雾雨愁。栖迟旧游地，来豁十年忧。
宿颍昌范氏水阁
作者：吕本中
朝代：宋

溪流浅无声，月色初到竹。主人中夜归，客子睡已熟。向来湖海兴，岁事方窘束。云何蟋蟀歌，更自伤局促。相寻觅旧约，见子故未足。翛然解衣卧，高枕被数幅。贤哉五年别，有此一室独。我须日已白，子发良未秃。尚怀平生欢，歌呼声彻屋。何须豕腹胀，更伴狗尾续。明朝寻故人，戏语公一读。
宿颍昌范氏水阁
作者：吕本中
朝代：宋

溪流浅无声，月色初到竹。
主人中夜归，客子睡已熟。
向来湖海兴，岁事方窘束。
云何蟋蟀歌，更自伤局促。
相寻觅旧约，见子故未足。
翛然解衣卧，高枕被数幅。
贤哉五年别，有此一室独。
我鬚日已白，子髪良未秃。
尚怀平生欢，歌呼声彻屋。
何须豕腹胀，更伴狗尾续。
明朝寻故人，戏语公一读。
寄临川亲旧十首意到辄书不复次序
作者：吕本中
朝代：宋

偶从行李转江湖，所至翛然一物无。午枕久拚闲事业，夜窗新有静工夫。少小交游不乏贤，二三豪杰聚临川。自从老大飘零尽，独有残诗数百篇。屡试吴中千里莼，闽中荔子亦尝新。独游每恨无佳思，正好溪山少故人。故人自失嵇中散，疾病衰颓转不堪。犹喜闲居有贤弟，且随长铗住江南。张卿别后且郊居，无复黄公旧酒垆。试问今年有闲暇，亦随书剑入城无。交游畴昔住临川，博士高风世不传。饶谢得名三十载，当时已道小汪贤。故人子弟惟汪谢，每一思之忘寝兴。莫道临川便寂寞，后来相继有诸曾。吏部声名动一时，中原人物未全衰。低摧不用还归去，坐守遗经可疗饥。金溪比岁复何如，二董风流却未疏。闻道移家远城市，欲携书籍更深居。爱贤如渴吴夫子，不染世间儿女尘。老病不逢终不悔，后生谁复记斯人。
寄临川亲旧十首意到辄书不复次序·其九
作者：吕本中
朝代：宋

金溪比岁复何如，二董风流却未疏。闻道移家远城市，欲携书籍更深居。
寄临川亲旧十首意到辄书不复次序·其五
作者：吕本中
朝代：宋

张卿别后且郊居，无复黄公旧酒垆。试问今年有闲暇，亦随书剑入城无。
寄临川亲旧十首意到辄书不复次序·其十
作者：吕本中
朝代：宋

爱贤如渴吴夫子，不染世间儿女尘。老病不逢终不悔，后生谁复记斯人。
寄临川亲旧十首意到辄书不復次序·其一
作者：吕本中
朝代：宋
体裁：七言绝句

偶从行李转江湖，所至翛然一物无。午枕久拚闲事业，夜窗新有静工夫。
寄临川亲旧十首意到辄书不復次序·其一〇
作者：吕本中
朝代：宋

爱贤如渇吴夫子，不染世间儿女尘。
老病不逢终不悔，后生谁復记斯人。
寄临川亲旧十首意到辄书不復次序·其七
作者：吕本中
朝代：宋
体裁：七言绝句

故人子弟惟汪谢，每一思之忘寝兴。莫道临川便寂寞，后来相继有诸曾。
寄临川亲旧十首意到辄书不復次序·其三
作者：吕本中
朝代：宋
体裁：七言绝句

屡试吴中千里莼，闽中荔子亦尝新。独游每恨无佳思，正好溪山少故人。
寄临川亲旧十首意到辄书不復次序·其九
作者：吕本中
朝代：宋

金溪比岁復何如，二董风流却未疏。
闻道移家远城市，欲携书籍更深居。
寄临川亲旧十首意到辄书不復次序·其二
作者：吕本中
朝代：宋
体裁：七言绝句

少小交游不乏贤，二三豪杰聚临川。自从老大飘零尽，独有残诗数百篇。
寄临川亲旧十首意到辄书不復次序·其五
作者：吕本中
朝代：宋

张卿别后且郊居，无復黄公旧酒垆。
试问今年有闲暇，亦随书剑入城无。
寄临川亲旧十首意到辄书不復次序·其八
作者：吕本中
朝代：宋
体裁：七言绝句

吏部声名动一时，中原人物未全衰。低摧不用还归去，坐守遗经可疗饥。
寄临川亲旧十首意到辄书不復次序·其六
作者：吕本中
朝代：宋
体裁：七言绝句

交游畴昔住临川，博士高风世不传。饶谢得名三十载，当时已道小汪贤。
寄临川亲旧十首意到辄书不復次序·其四
作者：吕本中
朝代：宋
体裁：七言绝句

故人自失嵇中散，疾病衰颓转不堪。犹喜闲居有贤弟，且随长铗住江南。
寄云门山僧宗杲
作者：吕本中
朝代：宋
体裁：七言律诗

隋堤河畔别支公，目断霜天数去鸿。岁月峥嵘如许久，江湖漂泊略相同。无穷烟草夕阳外，不尽云山秋色中。寄语只今能见忆，书来莫遣太匆匆。
寄京口使君
作者：吕本中
朝代：宋
体裁：五言律诗

使君镇京口，隐若一长城。诗律有同社，溪山聊主盟。嚣尘不挂念，鸥鸟自忘情。曾记贫交否，衰颓判此生。
寄京师亲旧
作者：吕本中
朝代：宋

屋头橙实如李梅，庭下葵花深覆杯。
豆田失雨不称意，野菊出苗虚见猜。
故人相望一尊酒，问我此住何时回。
江山空自汚敲扑，笔砚洗復生尘埃。
交情自惜少同调，人事只今多好乖。
欲随明月觅公处，限以白浪摇长淮。
舟楫误逢蛟鳄横，岁月苦遭霜露催。
侧身西望莫回首，堂上书生心已灰。
寄京师亲旧
作者：吕本中
朝代：宋

屋头橙实如李梅，庭下葵花深覆杯。豆田失雨不称意，野菊出苗虚见猜。故人相望一尊酒，问我此住何时回。江山空自污敲扑，笔砚洗复生尘埃。交情自惜少同调，人事只今多好乖。欲随明月觅公处，限以白浪摇长淮。舟楫误逢蛟鳄横，岁月苦遭霜露催。侧身西望莫回首，堂上书生心已灰。
寄人三首
作者：吕本中
朝代：宋

世久无高识，斯人我独知。子行吾羡子，虽病敢忘诗。念昔无事日，同升夫子堂。江湖晚相见，犹喜共行藏。世久趋浮末，于时尔独贤。闲游众目外，却立万夫前。老骥空伏枥，长琴有断弦。伤心共隐地，回首更茫然。
寄人三首·其一
作者：吕本中
朝代：宋
体裁：五言绝句

世久无高识，斯人我独知。子行吾羡子，虽病敢忘诗。
寄人三首·其三
作者：吕本中
朝代：宋
体裁：五言绝句

世久趋浮末，于时尔独贤。闲游众目外，却立万夫前。
寄人三首·其二
作者：吕本中
朝代：宋
体裁：五言绝句

念昔无事日，同升夫子堂。江湖晚相见，犹喜共行藏。
寄人三首·其四
作者：吕本中
朝代：宋
体裁：五言绝句

老骥空伏枥，长琴有断弦。伤心共隐地，回首更茫然。
寄信上人
作者：吕本中
朝代：宋
体裁：五言律诗

笑语三年别，舟航十里淮。新霜变草木，好雨过风霾。万事不如意，一生常好乖。何因伴明月，特地入君怀。
寄傲轩
作者：吕本中
朝代：宋

自嗟踽踽復凉凉，餬口安能抑四方。
目送归鸿心自远，门堪罗雀日偏长。
家徒四壁樽仍绿，侯户千头橘又黄。
我醉欲眠君且去，肯陪俗客话羲皇。
寄共诚贾秀才
作者：吕本中
朝代：宋

万里归来四壁空，旧游浑在默然中。明年我欲江南去，何处留诗可寄公。
寄共诚贾秀才
作者：吕本中
朝代：宋

万里归来四壁空，旧游浑在黙然中。
明年我欲江南去，何处留诗可寄公。
寄内弟并示仲辅诸公
作者：吕本中
朝代：宋

江浙音书绝不闻，每逢时节叹离群。一秋多病常嫌客，短日无聊只闭门。浅学未容窥易象，旧书懒复诵玄文。莫言耆旧彫零尽，海内交游尚数君。
寄内弟并示仲辅诸公
作者：吕本中
朝代：宋

江浙音书绝不闻，每逢时节嘆离羣。
一秋多病常嫌客，短日无聊只闭门。
浅学未容窥易象，旧书懒復诵玄文。
莫言耆旧雕零尽，海内交游尚数君。
寄刘彦冲兼寄胡原仲刘致中
作者：吕本中
朝代：宋
体裁：七言律诗

故人别去两经冬，今岁书来第几封。正以空疏少制作，不因穷约废过从。养生漫说终难效，学道无心亦未逢。若问真归是何处，五更常听寺楼钟。
寄前镇西杨法曹
作者：吕本中
朝代：宋

杨子文章老更新，狂吟寡和过阳春。双声叠韵俱难敌，指物程形似有神。画马已无韩干肉，草书真得伯英筋。可怜一首闲居赋，解道连蜷能几人。
寄前镇西杨法曹
作者：吕本中
朝代：宋

杨子文章老更新，狂吟寡和过阳春。
双声迭韵俱难敌，指物程形似有神。
画马已无韩干肉，草书真得伯英筋。
可怜一首闲居赋，解道连蜷能几人。
寄吉州若谷叔
作者：吕本中
朝代：宋

念我江西老斲轮，久无漫鼻与挥斤。千金莫买蛾眉笑，留寄溪堂病主人。
寄吉州若谷叔
作者：吕本中
朝代：宋

念我江西老斵轮，久无漫鼻与挥斤。
千金莫买蛾眉笑，留寄溪堂病主人。
寄向县丞
作者：吕本中
朝代：宋
体裁：七言绝句

念子他时两颊红，十年奔走变衰翁。耐官丞相风流在，坐守箪瓢不诉穷。
寄周司理
作者：吕本中
朝代：宋

日月走劻勷，舟楫卧烦暑。
凉秋在万里，客子安得语。
周侯磊落人，怜我自熬煮。
殷勤半月留，可得一笑许。
别来今几日，坐此百里阻。
清风不时来，晓月仍半吐。
卷帘看修竹，忽似对眉宇。
人生行乐耳，舍此皆自苦。
终期卜隣归，重听对床雨。
虽无呜呜歌，亦有坎坎鼓。
寄周司理
作者：吕本中
朝代：宋

日月走劻勷，舟楫卧烦暑。凉秋在万里，客子安得语。周侯磊落人，怜我自熬煮。殷勤半月留，可得一笑许。别来今几日，坐此百里阻。清风不时来，晓月仍半吐。卷帘看脩竹，忽似对眉宇。人生行乐耳，舍此皆自苦。终期卜邻归，重听对床雨。虽无呜呜歌，亦有坎坎鼓。
寄唐充之二十韵
作者：吕本中
朝代：宋

俗事自相促，吾生常作难。长河已万折，险路复千盘。坎壈深藏步，岑嵚稳转鞍。谁知守樗散，略不误泥蟠。末学多乖谬，微躯寔控抟。小儿成顶领，烈士吐心肝。许下少文举，吴中无伯鸾。直须识根柢，始是极波澜。念此欲谁语，想公还自宽。屡成长剑倚，得洗夜虫酸。解后终年别，殷勤一笑欢。已除舌本强，仍斲鼻端漫。直节群公念，高名四海间。相期更无事，所祝在加餐。晚日留残雪，春雷续浅寒。欲行殊未必，坚坐只长叹。不厌道里远，敢辞裘褐单。却寻三语掾，重对两蒲团。剩欲洗胸次，先留倒笔端。何须灞陵岸，回首望长安。
寄唐充之二十韵
作者：吕本中
朝代：宋

俗事自相促，吾生常作难。
长河已万折，险路復千盘。
坎壈深藏步，岑嵚穏转鞍。
谁知守樗散，略不悮泥蟠。
末学多乖谬，微躯寔控抟。
小儿成顶领，烈士吐心肝。
许下少文举，吴中无伯鸾。
直须识根柢，始是极波澜。
念此欲谁语，想公还自寛。
屡成长剑倚，得洗夜虫酸。
解后终年别，殷勤一笑欢。
已除舌本强，仍斵鼻端漫。
直节羣公念，高名四海间。
相期更无事，所祝在加餐。
晚日留残雪，春雷续浅寒。
欲行殊未必，坚坐只长叹。
不厌道里远，敢辞裘褐单。
却寻三语掾，重对两蒲团。
剩欲洗胸次，先留倒笔端。
何须灞陵岸，回首望长安。
寄外弟蔡明善
作者：吕本中
朝代：宋
体裁：七言律诗

相见还须未白头，只今君是富春秋。莺花与梦飞腾去，甲子如川日夜流。白酒可浇千卷读，青山欲唤十年愁。无因早办归耕计，更就深公买沃洲。
寄外弟赵柟才仲
作者：吕本中
朝代：宋

长年更多疾，念尔不能忘。
梦去关山静，书来道里长。
形骸且憔悴，草木自苍唐。
古县疏还往，微官绝簸扬。
颇闻能吏事，仍不废文章。
客舍襄江下，人家筑水傍。
屡成千里目，虚断九迴肠。
我老知无用，身闲欲半藏。
预愁章服裹，仍怯簿书忙。
事业烦诗卷，生涯在药囊。
得非嵇叔懒，宁似次公狂。
野桧多鳞甲，寒松半雪霜。
高天一雁远，小径百年荒。
每惜朱丝断，空怀素锦张。
旧交浑潦倒，此语更微茫。
欲判五斗米，先寻百本桑。
残羮得共啜，薄酒要同尝。
匣裏出鸣剑，眼中除眯糠。
未容窥突奥，虚自倚门墙。
指点飞鸿路，何人识故乡。
寄外弟赵楠才仲
作者：吕本中
朝代：宋

长年更多疾，念尔不能忘。梦去关山静，书来道里长。形骸且憔悴，草木自苍唐。古县疏还往，微官绝簸扬。颇闻能吏事，仍不废文章。客舍襄江下，人家筑水傍。屡成千里目，虚断九回肠。我老知无用，身闲欲半藏。预愁章服裹，仍怯簿书忙。事业烦诗卷，生涯在药囊。得非嵇叔懒，宁似次公狂。野桧多鳞甲，寒松半雪霜。高天一雁远，小径百年荒。每惜朱丝断，空怀素锦张。旧交浑潦倒，此语更微茫。欲判五斗米，先寻百本桑。残羹得共啜，薄酒要同尝。匣里出鸣剑，眼中除眯糠。未容窥突奥，虚自倚门墙。指点飞鸿路，何人识故乡。
寄宣城故旧
作者：吕本中
朝代：宋

宣城经岁无它事，尚喜交游不弃遗。叠嶂楼头纳凉处，宛陵堂下探梅时。君今尚要一囊粟，我去亦无三径资。归卧云山更深处，因书频报故人知。
寄宣城故旧
作者：吕本中
朝代：宋

宣城经岁无它事，尚喜交游不弃遗。
迭嶂楼头纳凉处，宛陵堂下探梅时。
君今尚要一囊粟，我去亦无三径资。
归卧云山更深处，因书频报故人知。
寄家叔虚己
作者：吕本中
朝代：宋
体裁：七言律诗

莫言离别废周旋，万里星河共此天。山色自然无挂碍，月明何处不团圆。寒云渺莽初飞雁，野树萧条咽断蝉。问舍求田经有愿，晓帆春渚望回舡。
寄家叔虚己
作者：吕本中
朝代：宋

莫言离别废周旋，万里星河共此天。山色自然无挂碍，月明何处不团圆。寒云渺莽初飞雁，野树萧条咽断蝉。问舍求田经有愿，晓帆春渚望回船。
寄家叔虚己
作者：吕本中
朝代：宋

莫言离别废周旋，万里星河共此天。
山色自然无罣碍，月明何处不团圆。
寒云渺莽初飞雁，野树萧条咽断蝉。
问舍求田经有愿，晓帆春渚望回舡。
寄小范
作者：吕本中
朝代：宋
体裁：五言律诗

高卧终无策，翻书谩作缘。相望如一日，不见已三年。事少知心远，居门觉地偏。明年得安静，为子下临川。
寄崔德符
作者：吕本中
朝代：宋
体裁：五言律诗

江城昔还往，耆旧各能文。暂别犹相忆，虽忙亦见存。好诗能愈疾，浊酒不胜浑。它日经行地，相寻夜叩门。
寄张仲宗
作者：吕本中
朝代：宋
体裁：五言律诗

闻道张夫子，今年已定居。偶缘荔子债，遂绝故人书。岁月足可惜，溪山莫负渠。他年得相近，不必问庖厨。
寄张益中
作者：吕本中
朝代：宋

五年望张子，兀坐四壁空。
今晨千里来，如热濯清风。
笑谈不改旧，怜我衰病攻。
斯人旧豪气，颇似陈元龙。
只今更省事，终岁两頬红。
何知珊瑚树，却倚尘埃中。
晁侯夙所敬，见渠如见公。
网罗枝出脚，远逐冥冥鸿。
同会得玉郎，敲门夜相从。
殷勤一杯酒，目送西归鸿。
人生少如意，此乐难再逢。
君家老季鹰，高韵留吴淞。
风流远孙在，一棹何时东。
不嫌道里远，为我略从容。
寄张益中
作者：吕本中
朝代：宋

五年望张子，兀坐四壁空。今晨千里来，如热濯清风。笑谈不改旧，怜我衰病攻。斯人旧豪气，颇似陈元龙。只今更省事，终岁两颊红。何知珊瑚树，却倚尘埃中。晁侯夙所敬，见渠如见公。网罗枝出脚，远逐冥冥鸿。同会得玉郎，敲门夜相从。殷勤一杯酒，目送西归鸿。人生少如意，此乐难再逢。君家老季鹰，高韵留吴淞。风流远孙在，一棹何时东。不嫌道里远，为我略从容。
寄晁以道
作者：吕本中
朝代：宋

朝辞陉山清，暮宿赖水绿。往来百里间，得此意已足。吾人少如愿，夫子更绝俗。闭门观易象，未用伤局促。使我三日留，共此一室独。皎如岭头月，凛若霜后竹。欲为斯文寿，以作学者福。洛阳佳少年，抚事多恸哭。此其于圣学，何异狗尾续。宁知草玄翁，万事不挂目。深湛而雅澹，亦不在反覆。吾祖早闻道，晚与夫子熟。相期千载外，未得一世伏。渫山窜鼯鼬，晚日度鸿鹄。谁能从公游，岁月如转烛。
寄晁以道
作者：吕本中
朝代：宋

朝辞陉山清，暮宿頼水绿。
往来百里间，得此意已足。
吾人少如愿，夫子更绝俗。
闭门观易象，未用伤局促。
使我三日留，共此一室独。
皎如岭头月，凛若霜后竹。
欲为斯文寿，以作学者福。
洛阳佳少年，抚事多恸哭。
此其于圣学，何异狗尾续。
宁知草玄翁，万事不挂目。
深湛而雅澹，亦不在反覆。
吾祖早闻道，晚与夫子熟。
相期千载外，未得一世伏。
渫山窜鼯鼬，晚日度鸿鹄。
谁能从公游，岁月如转烛。
寄晁恭道郑德成二漕
作者：吕本中
朝代：宋

二年住闽中，不识建溪茶。处处得残杯，顾未惬齿牙。饥肠拥滞气，病眼增昏花。故人持节来，怜我病有加。会当饷绝品，不但分新芽。苍壁月堕晓，宝胯金披沙。一洗肝肺净，兀坐如还家。阴雨又不解，天气复未佳。持诗寄两公，请为交旧时。便续北苑谱，即日定等差。
寄晁恭道郑德成二漕
作者：吕本中
朝代：宋

二年住闽中，不识建溪茶。
处处得残杯，顾未惬齿牙。
饥肠拥滞气，病眼增昏花。
故人持节来，怜我病有加。
会当饷绝品，不但分新芽。
苍壁月堕晓，宝胯金披沙。
一洗肝肺凈，兀坐如还家。
阴雨又不解，天气復未佳。
持诗寄两公，请为交旧时。
便续北苑谱，即日定等差。
寄朱希真
作者：吕本中
朝代：宋

幕下诸侯老，微言众不听。
祗应有余论，时復注前经。
郡古疏还往，官闲任醉醒。
主人鹅可换，更为写黄庭。
寄朱希真
作者：吕本中
朝代：宋

幕下诸侯老，微言众不听。祗应有馀论，时复注前经。郡古疏还往，官闲任醉醒。主人鹅可换，更为写黄庭。
寄朱时发
作者：吕本中
朝代：宋
体裁：古风

菱桥脊梁硬如铁，天下拄杖打不折。倒骑佛殿出三门，南头学来北头说。昔苗未生今作米，更判阿师三尺觜。公但吸尽西江水，莫怕庭前簸箕尾。
寄李商老
作者：吕本中
朝代：宋

渌涨西河可纵篙，春光无信费诗招。香烟缭绕重城静，月影攲斜半夜潮。好鸟似闻昆弟语，垂杨初放女儿腰。无人与语当时事，兴尽江南大小乔。
寄李商老
作者：吕本中
朝代：宋

渌涨西河可纵篙，春光无信费诗招。
香烟缭绕重城静，月影欹斜半夜潮。
好鸟似闻昆弟语，垂杨初放女儿腰。
无人与语当时事，兴尽江南大小乔。
寄李商老
作者：吕本中
朝代：宋

竹不可一日无，酒不可饮不醉。
平生嗜酒爱风竹，此意不许凡儿会。
南来经年饱尘垢，袖手甘随百夫后。
文章漫作无功身，只了儿曹补窗窦。
黄沙障日江漫流，青山唤我十年旧。
忆昔泊船鹅翎口，把酒遥为故人寿。
只今身在心已老，千岩想像灵芝秀。
君家兄弟固不凡，解挽三友勤相就。
中郎卧病过春晚，昔则酒狂今诗瘦。
山房大名不坠地，诸老风流未宜弃。
老桧参天可乞盟，粢食铏羮乃无味。
如君高韵千载同，可更托身三数公。
丈夫劲挺要长久，百万叩关一夫守。
胸中江海不须道，此流何必计升斗。
眼前勃窣诉二友，听客所为公绝口。
寄李商老
作者：吕本中
朝代：宋

竹不可一日无，酒不可饮不醉。平生嗜酒爱风竹，此意不许凡儿会。南来经年饱尘垢，袖手甘随百夫后。文章漫作无功身，只了儿曹补窗窦。黄沙障日江漫流，青山唤我十年旧。忆昔泊船鹅翎口，把酒遥为故人寿。只今身在心已老，千岩想像灵芝秀。君家兄弟固不凡，解挽三友勤相就。中郎卧病过春晚，昔则酒狂今诗瘦。山房大名不坠地，诸老风流未宜弃。老桧参天可乞盟，粢食铏羹乃无味。如君高韵千载同，可更托身三数公。丈夫劲挺要长久，百万叩关一夫守。胸中江海不须道，此流何必计升斗。眼前勃窣诉二友，听客所为公绝口。
寄李商老
作者：吕本中
朝代：宋
体裁：古风

黄尘车马流，金火战残暑。西风迎潮来，密云复无雨。江淮旱已甚，映眼但尘土。田畴杂芜秽，草树翳洲渚。缅怀平生欢，捐弃各秦楚。千言偪胸次，到口不能吐。君非一臂旧，此意复可许。青蝇暗藩溷，有似吓腐鼠。须君济川手，略为虹蜺举。念之不能眠，清坐听鸣橹。
寄李商老
作者：吕本中
朝代：宋

黄尘车马流，金火战残暑。西风迎潮来，密云复无雨。江淮旱已甚，映眼但尘土。田畴杂芜秽，草树翳洲渚。缅怀平生欢，捐弃各秦楚。千言偪胸次，到口不能吐。君非一臂旧，此意复可许。青蝇暗藩溷，有似嚇腐鼠。须君济川手，略为虹蜺举。念之不能眠，清坐听鸣橹。
寄李商老
作者：吕本中
朝代：宋

黄尘车马流，金火战残暑。
西风迎潮来，密云復无雨。
江淮旱已甚，映眼但尘土。
田畴杂芜秽，草树翳洲渚。
缅怀平生欢，捐弃各秦楚。
千言偪胸次，到口不能吐。
君非一臂旧，此意復可许。
青蝇暗藩溷，有似吓腐鼠。
须君济川手，略为虹蜺举。
念之不能眠，清坐听鸣橹。
寄李怤去言
作者：吕本中
朝代：宋

东南之望庐山英，李郎落落奇后生。
凤凰麒麟在郊薮，芝兰玉树生阶庭。
文章初如滥觞水，行见万里通沧溟。
汪侯爱君笔不停，谓君诗似秋风清。
世间儿子甘缩手，苏过赵柟俱抗行。
少年才气乃如此，后来定是贤公卿。
伊昔先朝文物盛，君家诸父当朝廷。
外兄復是不世才，奇祥异瑞相辉映。
翻云覆雨十年后，昏昏醉梦须君醒。
我生未壮日向衰，疾病侵凌心已灰。
眼中之人不易见，千变百技常追随。
诗书深藏半鼠矢，笔墨高卧封蛛丝。
功名已矣付公等，田园肯放吾先归。
寄李怤去言
作者：吕本中
朝代：宋

东南之望庐山英，李郎落落奇后生。凤凰麒麟在郊薮，芝兰玉树生阶庭。文章初如滥觞水，行见万里通沧溟。汪侯爱君笔不停，谓君诗似秋风清。世间儿子甘缩手，苏过赵楠俱抗行。少年才气乃如此，后来定是贤公卿。伊昔先朝文物盛，君家诸父当朝廷。外兄复是不世才，奇祥异瑞相辉映。翻云覆雨十年后，昏昏醉梦须君醒。我生未壮日向衰，疾病侵凌心已灰。眼中之人不易见，千变百技常追随。诗书深藏半鼠矢，笔墨高卧封蛛丝。功名已矣付公等，田园肯放吾先归。
寄江端太子之晁冲之叔用
作者：吕本中
朝代：宋

往岁孟秋月，我行东出关。人烟眇归路，风雨转河湾。别恨友游失，心成木石顽。有随妻子叹，无语鸟乌闲。曩事空回首，微官真强颜。旧谙尘土迸，频辱簿书颁。日月勤忧患，庭闱实阻艰。自忘身窘束，时得泪潺湲。疾病衰犹活，漂流老未还。误沾文字癖，虚觉鬓毛斑。苦语终难好，芜辞漫不删。绝知出意表，敢复见颜间。二子今怀璧，群公时赐环。寄书常恨草，雕句得无悭。晚照云千叠，新凉月半弯。相忘有道术，那得厌尘寰。圣治光三辅，皇威极百蛮。物能同应瑞，民自不藏奸。薄技宁堪奏，馀光或许攀。何须阳翟望，咫尺是箕山。
寄江端太子之晁冲之叔用
作者：吕本中
朝代：宋

往岁孟秋月，我行东出关。
人烟眇归路，风雨转河湾。
别恨友游失，心成木石顽。
有随妻子嘆，无语鸟乌闲。
曩事空回首，微官真强颜。
旧谙尘土迸，频辱簿书颁。
日月勤忧患，庭闱实阻艰。
自忘身窘束，时得泪潺湲。
疾病衰犹活，漂流老未还。
悮霑文字癖，虚觉鬓毛斑。
苦语终难好，芜辞漫不删。
绝知出意表，敢復见颜间。
二子今怀璧，羣公时赐环。
寄书常恨草，雕句得无悭。
晚照云千迭，新凉月半弯。
相忘有道术，那得厌尘寰。
圣治光三辅，皇威极百蛮。
物能同应瑞，民自不藏姦。
薄技宁堪奏，余光或许攀。
何须阳翟望，咫尺是箕山。
寄汪信民
作者：吕本中
朝代：宋

万里江南雨外船，长腰秔米缩头鳊。
广文繋马无由去，更有何人赠酒钱。
寄汪信民
作者：吕本中
朝代：宋
体裁：七言绝句

万里江南雨外船，长腰粳米缩头鳊。广文系马无由去，更有何人赠酒钱。
寄汪信民
作者：吕本中
朝代：宋

万里江南雨外船，长腰粳米缩头鳊。广文繫马无由去，更有何人赠酒钱。
寄浚州张掞
作者：吕本中
朝代：宋
体裁：七言绝句

张卿留客酒如渑，我欲从之病不能。忆过公家更东望，断崖高树雪层层。
寄琦监院
作者：吕本中
朝代：宋

往时济阳晁公子，今日灵岩琦上人。千山不碍一月晓，北树忽见南枝春。个中有味渠不识，底处无情公得亲。不知碧眼之面壁，何如魋颜西入秦。
寄琦监院
作者：吕本中
朝代：宋

往时济阳晁公子，今日灵岩琦上人。
千山不碍一月晓，北树忽见南枝春。
箇中有味渠不识，底处无情公得亲。
不知碧眼之面壁，何如魋颜西入秦。
寄璧上人
作者：吕本中
朝代：宋

出门厌交情，袖手看世故。
纷纷驹过隙，忽忽豹隐雾。
生平喜退缩，未到心已悟。
尚余好事人，相就讨新句。
虽非琢肝肾，终自费调护。
君看雪霜根，岂受桃李妬。
胥疏老支离，骯脏旧宾傅。
何由两行纒，远泛一大瓠。
从君乞妙语，一洗诗酒汚。
寄璧上人
作者：吕本中
朝代：宋

出门厌交情，袖手看世故。纷纷驹过隙，忽忽豹隐雾。生平喜退缩，未到心已悟。尚馀好事人，相就讨新句。虽非琢肝肾，终自费调护。君看雪霜根，岂受桃李妒。胥疏老支离，肮脏旧宾傅。何由两行缠，远泛一大瓠。从君乞妙语，一洗诗酒污。
寄璧公道友
作者：吕本中
朝代：宋

符离城裏相逢处，酒肉如山放手空。
已见神通过鹙子，未应鲜健胜庞公。
且寻扇子旧头角，一任杏花能白红。
破箬笠前江万里，无人曾识此家风。
寄璧公道友
作者：吕本中
朝代：宋

符离城里相逢处，酒肉如山放手空。已见神通过鹙子，未应鲜健胜庞公。且寻扇子旧头角，一任杏花能白红。破箬笠前江万里，无人曾识此家风。
寄知止
作者：吕本中
朝代：宋
体裁：七言律诗

近有书来欲见寻，扁舟南下已春深。浊河远贯长淮水，峡岸遥瞻宝塔临。杨子宦游常落拓，茂伦心事转崎嵚。云横雪拥蓝关路，总是平生愿学心。
寄知止二绝
作者：吕本中
朝代：宋

少年乐事未全谙，疾病侵凌已不堪。尚喜步兵频入梦，梦中犹复似曹南。竹林还往风流绝，剡县交游气味疏。今代高人多惜费，千金未抵一行书。
寄知止二绝·其一
作者：吕本中
朝代：宋

少年乐事未全谙，疾病侵凌已不堪。尚喜步兵频入梦，梦中犹复似曹南。
寄知止二绝·其一
作者：吕本中
朝代：宋

少年乐事未全谙，疾病侵凌已不堪。
尚喜步兵频入梦，梦中犹復似曹南。
寄知止二绝·其二
作者：吕本中
朝代：宋
体裁：七言绝句

竹林还往风流绝，剡县交游气味疏。今代高人多惜费，千金未抵一行书。
寄知止才仲
作者：吕本中
朝代：宋
体裁：七言律诗

一门叔父到卿好，中表弟兄惟尔贤。往事关心空自语，新诗好句与谁传。溪山已近堪投老，文史虽穷莫取怜。仲弟墓头今宿草，为渠先赋补亡篇。
寄祁居之
作者：吕本中
朝代：宋
体裁：七言绝句

苦忆均阳祁处士，只今全似住庵僧。何时更得相从去，细话丛林旧葛藤。
寄祁居士
作者：吕本中
朝代：宋

闻道祁居士，抄书手未停。艰难走异县，辛苦抱遗经。野寺犹堪隐，人言懒复听。十年事夫子，今日得仪型。
寄祁居士
作者：吕本中
朝代：宋

闻道祁居士，抄书手未停。
艰难走异县，辛苦抱遗经。
野寺犹堪隐，人言懒復听。
十年事夫子，今日得仪型。
寄舍弟
作者：吕本中
朝代：宋
体裁：五言律诗

残暑坠空屋，旧书穿破帷。才蒙小雨润，遽得好风吹。逸少每作恶，渊明常病羸。他乡忆吾弟，苦语自成诗。
寄范四弟十弟
作者：吕本中
朝代：宋
体裁：七言律诗

俗事纷纷如乱麻，又扶衰病转天涯。文章老矣思吾弟，头角崭然胜外家。异味几回占食指，远书终夕望灯花。何时更住城南寺，共听春池两部蛙。
寄范子
作者：吕本中
朝代：宋
体裁：七言律诗

范郎平生万人杰，只今未免儿号寒。三江五湖在胸次，琨玉秋霜看笔端。旧疾祇令肝肺热，春风欲开桃李颜。待约南江今夜月，与渠万里报平安。
寄蔡伯世李良宇
作者：吕本中
朝代：宋

两君羁旅宦西蜀，我亦江南住僧屋。
想像平生肺腑亲，晴天何处飞黄鹄。
庾郎故是丰年玉，道儿更是见不足。
藜羮脱粟有余味，富贵熏天果非福。
死生契阔今谁在，往事悠悠陵谷改。
他年乘兴下瞿塘，见我衰颜莫惊怪。
别寻好语和君诗，偿尽平生难韵债。
扫除壁土更焚香，下酒如今有鲑菜。
寄蔡伯世李良宇
作者：吕本中
朝代：宋

两君羁旅宦西蜀，我亦江南住僧屋。想像平生肺腑亲，晴天何处飞黄鹄。庾郎故是丰年玉，道儿更是见不足。藜羹脱粟有馀味，富贵薰天果非福。死生契阔今谁在，往事悠悠陵谷改。他年乘兴下瞿塘，见我衰颜莫惊怪。别寻好语和君诗，偿尽平生难韵债。扫除壁土更焚香，下酒如今有鲑菜。
寄蔡伯世赵才仲
作者：吕本中
朝代：宋

我恨不识鹿门公，蔡郎心期千载同。不随吏部曹中板，去赴长芦寺里钟。一坐十月长江滨，自君之来心转亲。还书起居清源君，人间纷纷何足云。同行者谁平原孙，于我不但骨肉亲。谁言不为桃花去，只爱江山亦可人。二子逃禅不计年，江湖重去水粘天。直饶透尽三关语，到底终成百漏船。木鱼光里两蒲团，意气与我平生欢。尽底告君君不会，空得痴人寻笔端。
寄蔡伯世赵才仲·其一
作者：吕本中
朝代：宋

我恨不识鹿门公，蔡郎心期千载同。
不随吏部曹中板，去赴长芦寺裏钟。
寄蔡伯世赵才仲·其一
作者：吕本中
朝代：宋

我恨不识鹿门公，蔡郎心期千载同。不随吏部曹中板，去赴长芦寺里钟。
寄蔡伯世赵才仲·其三
作者：吕本中
朝代：宋
体裁：七言绝句

同行者谁平原孙，于我不但骨肉亲。谁言不为桃花去，只爱江山亦可人。
寄蔡伯世赵才仲·其二
作者：吕本中
朝代：宋

一坐十月长江滨，自君之来心转亲。还书起居清源君，人间纷纷何足云。
寄蔡伯世赵才仲·其二
作者：吕本中
朝代：宋

一坐十月长江濵，自君之来心转亲。
还书起居清源君，人间纷纷何足云。
寄蔡伯世赵才仲·其五
作者：吕本中
朝代：宋

木鱼光裏两蒲团，意气与我平生欢。
尽底告君君不会，空得痴人寻笔端。
寄蔡伯世赵才仲·其五
作者：吕本中
朝代：宋

木鱼光里两蒲团，意气与我平生欢。尽底告君君不会，空得痴人寻笔端。
寄蔡伯世赵才仲·其四
作者：吕本中
朝代：宋
体裁：七言绝句

二子逃禅不计年，江湖重去水粘天。直饶透尽三关语，到底终成百漏船。
寄计议弟张彦实钱元成夏庭列
作者：吕本中
朝代：宋

远书来稍稀，叔也经月病。微官自拘束，归兴复未定。谁能相劳苦，颇亦奉朝请。安身子有道，可保在不竞。宁闻郑子真，肯待当世聘。张钱平生欢，未贵渠有命。旧交馀此人，岂减昔日盛。夏郎来几时，问学当转胜。高风陨寒梧，相助笔锋劲。同归定何日，不必有三径。相从说平生，保此一室静。
寄计议弟张彦实钱元成夏庭列
作者：吕本中
朝代：宋

远书来稍稀，叔也经月病。
微官自拘束，归兴復未定。
谁能相劳苦，颇亦奉朝请。
安身子有道，可保在不竞。
宁闻郑子真，肯待当世聘。
张钱平生欢，未贵渠有命。
旧交余此人，岂减昔日盛。
夏郎来几时，问学当转胜。
高风陨寒梧，相助笔锋劲。
同归定何日，不必有三径。
相从说平生，保此一室静。
寄诸子
作者：吕本中
朝代：宋

南国旱愈甚，西郊雨复休。蝇蛆作残暑，蛙黾斗清秋。草暗黄沙尽，风吹白日愁。祇应有相忆，时倚仲宣楼。
寄诸子
作者：吕本中
朝代：宋

南国旱愈甚，西郊雨復休。
蝇蛆作残暑，蛙黾鬬清秋。
草暗黄沙尽，风吹白日愁。
祇应有相忆，时倚仲宣楼。
寄诸弟
作者：吕本中
朝代：宋
体裁：五言律诗

九年任奔走，一饱费经营。此日穷居意，他乡独往情。相忧只有病，所至但论兵。尚喜吾诸弟，形模远胜兄。
寄谢无逸并汪叔野兄弟
作者：吕本中
朝代：宋

老谢风流绿绮琴，小汪兄弟亦南金。
文章已悮半生事，江海略酬他日心。
好酒不当愁偪仄，旧书差慰病侵寻。
平生恩义伴宫老，断绠寒泉百尺深。
寄谢无逸并汪叔野兄弟
作者：吕本中
朝代：宋

老谢风流绿绮琴，小汪兄弟亦南金。文章已误半生事，江海略酬他日心。好酒不当愁偪仄，旧书差慰病侵寻。平生恩义伴宫老，断绠寒泉百尺深。
寄赵十一弟
作者：吕本中
朝代：宋
体裁：七言绝句

亲朋虽近懒追寻，湖岭归来病至今。寄语洪州赵从事，忍令无酒过冬深。
寄赵十弟
作者：吕本中
朝代：宋
体裁：七言律诗

十年流落各西东，再见初非旧阿蒙。晋邑自思栾孺子，鲁儒空望叔孙通。宦情潦倒三荒径，世味衰颓一秃翁。石室度筹吾岂敢，且看鲜健胜庞公。
寄远曲
作者：吕本中
朝代：宋
体裁：七言绝句

相送江边远客船，孤帆一道寸心悬。日南珠价知多少，不及闺中珠泪圆。
寄酒与阳翟诸弟
作者：吕本中
朝代：宋
体裁：七言律诗

奔走黄尘小说归，诸郎坚坐各能诗。略无梦去寻消息，谩有书来道别离。但得阮公连月醉，不嫌王湛半生痴。遥知共饮北窗下，自胜乌衣全盛时。
寄闽中亲旧
作者：吕本中
朝代：宋

浓阴蔽烈日，小院有余凉。
顿觉枕簟好，时闻荷芰香。
秋成今可必，衰疾未相妨。
径欲闽中去，寻僧不裹粮。
寄闽中亲旧
作者：吕本中
朝代：宋

浓阴蔽烈日，小院有馀凉。顿觉枕簟好，时闻荷芰香。秋成今可必，衰疾未相妨。径欲闽中去，寻僧不裹粮。
寄颖昌诸叔
作者：吕本中
朝代：宋
体裁：七言律诗

身如许县老聋丞，心是江湖版下僧。万事聊凭曲肱梦，一尊时近短檠灯。旧游可数终难又，恶况虽多不厌曾。尚忆少年情语否，夜窗相对发鬅鬙。
寄颖昌诸叔
作者：吕本中
朝代：宋

身如许县老聋丞，心是江湖版下僧。
万事聊凭曲肱梦，一尊时近短檠灯。
旧游可数终难又，恶况虽多不厌曾。
尚忆少年情语否，夜窗相对髮鬅鬙。
寄题庄季裕静轩
作者：吕本中
朝代：宋
体裁：五言绝句

云静天如水，风停海不波。请观如是相，夫子意如何。
寄题暨尚卿双莲亭
作者：吕本中
朝代：宋

异亩同颖久未出，双觡共抵复何物。今君何以得此花，和气所致无他术。双莲共蒂中连理，相映同心出秋水。秋水池塘晓自凉，双莲中含风露香。飞燕姊妺不相妒，并骋逸艳来昭阳。自然容质见高韵，不必粉黛呈新妆。君家孝友闻近县，故使奇祥眼中见。一洗东南战斗尘，小人知之亦革面。我来崎岖山岭间，忽闻双莲能解颜。请君更画作图看，毋使恶木讥彫残。
寄题暨尚卿双莲亭
作者：吕本中
朝代：宋

异亩同颖久未出，双觡共抵復何物。
今君何以得此花，和气所致无他术。
双莲共蔕中连理，相映同心出秋水。
秋水池塘晓自凉，双莲中含风露香。
飞燕姊妺不相妬，并骋逸艷来昭阳。
自然容质见高韵，不必粉黛呈新粧。
君家孝友闻近县，故使奇祥眼中见。
一洗东南战鬬尘，小人知之亦革面。
我来崎岖山岭间，忽闻双莲能解颜。
请君更画作图看，毋使恶木讥雕残。
寄题曾黄州重修睡足斋
作者：吕本中
朝代：宋

云涛际天江北路，郡古人稀春欲暮。
平生想像睡足庵，颇见王杜安身处。
十年兵火庵已坏，草莽连岗穴狐兔。
使君初来席未暖，重就新斋立窗户。
疏疏修竹带泉石，历历幽光点烟雾。
竹楼月波不寂寞，雪堂东坡復共住。
昔者同遭盗贼扰，今者定蒙神物护。
使君忘言坐搔首，抖擞衣襟脱巾履。
下帘高枕百吏散，一任江头风断渡。
会思王杜与新诗，梦裏相逢得奇句。
寄题曾黄州重修睡足斋
作者：吕本中
朝代：宋

云涛际天江北路，郡古人稀春欲暮。平生想像睡足庵，颇见王杜安身处。十年兵火庵已坏，草莽连岗穴狐兔。使君初来席未暖，重就新斋立窗户。疏疏脩竹带泉石，历历幽光点烟雾。竹楼月波不寂寞，雪堂东坡复共住。昔者同遭盗贼扰，今者定蒙神物护。使君忘言坐搔首，抖擞衣襟脱巾履。下帘高枕百吏散，一任江头风断渡。会思王杜与新诗，梦里相逢得奇句。
寄题王珉中玉通判梦山堂
作者：吕本中
朝代：宋

青山甚不远，每因尘事疏。
百念搅胸次，岂知山有无。
君无适俗韵，常似山中居。
出处本无二，梦觉固不殊。
不知此山堂，始性从何途。
未尝走道路，亦不用舟车。
溪流与山色，相对若有余。
此地甚闲旷，如君心地初。
行云映远树，中有此田庐。
如今遂安处，始验实不虚。
得非神所相，无乃道力扶。
亲朋在左右，不待折简呼。
往来一笑乐，胜有十轮朱。
何须从范子，辛苦泛五湖。
亦不学泪溺，远去斯人徒。
从容万事表，在我不在渠。
欣然理前梦，已胜在华胥。
寄题王珉中玉通判梦山堂
作者：吕本中
朝代：宋

青山甚不远，每因尘事疏。百念搅胸次，岂知山有无。君无适俗韵，常似山中居。出处本无二，梦觉固不殊。不知此山堂，始性从何途。未尝走道路，亦不用舟车。溪流与山色，相对若有馀。此地甚闲旷，如君心地初。行云映远树，中有此田庐。如今遂安处，始验实不虚。得非神所相，无乃道力扶。亲朋在左右，不待折简呼。往来一笑乐，胜有十轮朱。何须从范子，辛苦泛五湖。亦不学泪溺，远去斯人徒。从容万事表，在我不在渠。欣然理前梦，已胜在华胥。
寄题苏州灵岩
作者：吕本中
朝代：宋

水分西子采香径，山是吴王避暑宫。可惜同来不同赏，落花飞絮晓濛濛。
寄题苏州灵岩
作者：吕本中
朝代：宋

水分西子采香径，山是吴王避暑宫。
可惜同来不同赏，落花飞絮晓蒙蒙。
寄马巨济察院时监泰州酒得宫祠归南京
作者：吕本中
朝代：宋

新春款南园，积雨寒不歇。起望海陵城，幸未还往缺。闻公得安还，未放车轨折。毫端倒江海，胸次湛明月。东风片帆来，乃复为此别。田园到荒芜，岁事有曲折。不见南山松，高卧拥霜雪。鬓髯凛可畏，此岂念容悦。愿公考其然，一向鼻头说。
寄马巨济察院时监泰州酒得宫祠归南京
作者：吕本中
朝代：宋

新春款南园，积雨寒不歇。
起望海陵城，幸未还往缺。
闻公得安还，未放车轨折。
毫端倒江海，胸次湛明月。
东风片帆来，乃復为此别。
田园到荒芜，岁事有曲折。
不见南山松，高卧拥霜雪。
鬓髯凛可畏，此岂念容悦。
愿公考其然，一向鼻头说。
寒梅
作者：吕本中
朝代：宋
体裁：七言绝句

一树寒梅曲槛东，含葩未吐蕊头红。霜枝不许游人看，蓦地吹来栗烈风。
寒食
作者：吕本中
朝代：宋

三年羁旅逢寒食，万里江山隔故园。坟墓荒凉谁拜扫，东风吹泪湿黄昏。淮南江北半胡兵，想见春风战血腥。无复良辰修祓禊，空将新火发兜零。野哭行歌满道边，纸灰飞处落乌鸢。墦间祭肉能多少，只恐齐人意缺然。病夫只欲闭柴荆，客至从嗔不出迎。未恨家贫无历日，紫桐花发即清明。松坞云窗睡足时，溪藤闲展试毛锥。薄才岂敢追能事，寒食江村合有诗。
寒食·其一
作者：吕本中
朝代：宋
体裁：七言绝句

三年羁旅逢寒食，万里江山隔故园。坟墓荒凉谁拜扫，东风吹泪湿黄昏。
寒食·其三
作者：吕本中
朝代：宋
体裁：七言绝句

野哭行歌满道边，纸灰飞处落乌鸢。墦间祭肉能多少，只恐齐人意缺然。
寒食·其二
作者：吕本中
朝代：宋

淮南江北半胡兵，想见春风战血腥。无复良辰修祓禊，空将新火发兜零。
寒食·其二
作者：吕本中
朝代：宋

淮南江北半胡兵，想见春风战血腥。
无復良辰修祓禊，空将新火发兜零。
寒食·其五
作者：吕本中
朝代：宋
体裁：七言绝句

松坞云窗睡足时，溪藤闲展试毛锥。薄才岂敢追能事，寒食江村合有诗。
寒食·其四
作者：吕本中
朝代：宋
体裁：七言绝句

病夫只欲闭柴荆，客至从嗔不出迎。未恨家贫无历日，紫桐花发即清明。
寒食二绝
作者：吕本中
朝代：宋

梨花雪白柳深青，也似中原旧驿亭。犹记往来寒食下，客房无酒卧空瓶。今年春物更匆匆，野杏山桃取次红。底事无钱作寒食，可无新语记车公。
寒食二绝·其一
作者：吕本中
朝代：宋
体裁：七言绝句

梨花雪白柳深青，也似中原旧驿亭。犹记往来寒食下，客房无酒卧空瓶。
寒食二绝·其二
作者：吕本中
朝代：宋
体裁：七言绝句

今年春物更匆匆，野杏山桃取次红。底事无钱作寒食，可无新语记车公。
寓会稽禹迹寺
作者：吕本中
朝代：宋

阴雨静不出，端居还自由。客来从短褐，天气已深秋。所在兵犹斗，中原乱不休。庙堂如有意，便与万人谋。
寓会稽禹迹寺
作者：吕本中
朝代：宋

阴雨静不出，端居还自由。
客来从短褐，天气已深秋。
所在兵犹鬬，中原乱不休。
庙堂如有意，便与万人谋。
对菊
作者：吕本中
朝代：宋
体裁：七言绝句

稚子寻花莫漫狂，已知衰疾负重阳。新霜有意留青蕊，更放残枝十月黄。
寺居即事三首
作者：吕本中
朝代：宋

瘴疠过庚伏，庶几其少瘳。甘心忍残暑，指日是清秋。汴水他年别，郴江此日留。如何理归梦，只见岭南州。因循过岭表，忽复到湖南。气力浑非旧，情怀老不堪。无钱供痛饮，因病废清谈。尚有寻书僻，穷搜未免贪。中原是何处，敢道几时回。一夏无书读，经时畏贼来。老松犹偃蹇，病鹤久摧颓。莫怪论兵少，吾今心已灰。
寺居即事三首·其一
作者：吕本中
朝代：宋
体裁：五言律诗

瘴疠过庚伏，庶几其少瘳。甘心忍残暑，指日是清秋。汴水他年别，郴江此日留。如何理归梦，只见岭南州。
寺居即事三首·其三
作者：吕本中
朝代：宋
体裁：五言律诗

中原是何处，敢道几时回。一夏无书读，经时畏贼来。老松犹偃蹇，病鹤久摧颓。莫怪论兵少，吾今心已灰。
寺居即事三首·其二
作者：吕本中
朝代：宋

因循过岭表，忽复到湖南。气力浑非旧，情怀老不堪。无钱供痛饮，因病废清谈。尚有寻书僻，穷搜未免贪。
寺居即事三首·其二
作者：吕本中
朝代：宋

因循过岭表，忽復到湖南。
气力浑非旧，情怀老不堪。
无钱供痛饮，因病废清谈。
尚有寻书僻，穷搜未免贪。
寺居夜起
作者：吕本中
朝代：宋

山深夜无人，竹密风露集。长空新过雨，尚觉星斗湿。避地走天涯，如何免拘絷。朝忧粟囊尽，莫恐贼报急。荒城兵火后，所至复未葺。古寺半颓垣，枭啸鬼亦泣。感事念平生，徘徊近阶立。
寺居夜起
作者：吕本中
朝代：宋

山深夜无人，竹密风露集。
长空新过雨，尚觉星斗湿。
避地走天涯，如何免拘絷。
朝忧粟囊尽，莫恐贼报急。
荒城兵火后，所至復未葺。
古寺半颓垣，枭啸鬼亦泣。
感事念平生，徘徊近阶立。
将去曹南连得江晁书因叹存没诸友遂成长韵
作者：吕本中
朝代：宋

西风脱残暑，我病不自聊。吏舍少还往，亦复长蓬蒿。欣然脱帽去，念此非一朝。阳翟未遽往，宁陵虚见招。初无食息地，未免柴水劳。故人数遗书，尚有江与晁。穷途感节义，俗耳受风骚。向来相知人，昔盛今寂寥。落日送汪谢，荒小留老饶。关侯最杰立，亦以膏自烧。后生有向子，更尽儿女娇。出门天夺之，不令上云霄。坐看朋友泪，未减春秋褒。怪我但羸疾，误蒙风雨摇。日月费奔走，文章勤琢雕。会须领妻子，更欲投吾曹。耆旧唤归隐，诸公怜久要。出同赴鸡黍，归但守箪瓢。相将访云山，所至杂渔樵。还当古渡口，卧听西江潮。
将去曹南连得江晁书因叹存没诸友遂成长韵
作者：吕本中
朝代：宋

西风脱残暑，我病不自聊。
吏舍少还往，亦復长蓬蒿。
欣然脱帽去，念此非一朝。
阳翟未遽往，宁陵虚见招。
初无食息地，未免柴水劳。
故人数遗书，尚有江与晁。
穷途感节义，俗耳受风骚。
向来相知人，昔盛今寂寥。
落日送汪谢，荒小留老饶。
关侯最杰立，亦以膏自烧。
后生有向子，更尽儿女娇。
出门天夺之，不令上云霄。
坐看朋友泪，未减春秋褒。
怪我但羸疾，悮蒙风雨摇。
日月费奔走，文章勤琢雕。
会须领妻子，更欲投吾曹。
耆旧唤归隐，诸公怜久要。
出同赴鷄黍，归但守箪瓢。
相将访云山，所至杂渔樵。
还当古渡口，卧听西江潮。
将去济阴寄泗上宁陵
作者：吕本中
朝代：宋
体裁：五言律诗

淮海三年别，家山十日程。时思一笑乐，转觉异乡情。叔父勤相唤，诸郎许见迎。浊醪行处有，所恨不同倾。
将去福州
作者：吕本中
朝代：宋
体裁：七言律诗

委曲随人久未甘，翛然午枕睡方酣。功名到此终无分，身世从来百不堪。为己工夫今粗晓，住山活计久相谙。他时不用求三径，投老才须住一庵。
将发福唐
作者：吕本中
朝代：宋
体裁：古风

尽此一囊粟，我行当有期。凉风吹天涯，增我别后思。结束向行在，问子还何时。初无济时策，处事多参差。环视中所有，无一施可宜。形骸久已病，敢徼当世知。不蒙朋友责，定遭儿辈嗤。矧此世外人，劝归常恐迟。相寻有如日，请盟吾此诗。
将发金陵奉怀张彦实
作者：吕本中
朝代：宋
体裁：五言律诗

老矣君何往，翩然我欲归。文章晚未用，岁月事多违。江接鄱阳路，风吹游子衣。不应蘧伯玉，独悟昔年非。
将往城南观音寺阻雨未果
作者：吕本中
朝代：宋

野寺他年别，溪山浪作秋。初凉颇宜出，小雨故妨游。僧老浑无念，田荒近不收。犹思五更忏，清切胜蛮讴。
将往城南观音寺阻雨未果
作者：吕本中
朝代：宋

野寺他年别，溪山浪作秋。
初凉颇宜出，小雨故妨游。
僧老浑无念，田荒近不收。
犹思五更懴，清切胜蛮讴。
将游嵩少题石淙
作者：吕本中
朝代：宋
体裁：古风

南山吐云柳絮飞，北山之外烟草微。南山北山日在眼，问公此去何时归。石淙山水更奇绝，水怒决石山崩摧。长空无声晓色静，忽听万壑悬惊雷。珊瑚缺折玉破碎，月落倒卷从天回。中流险绝不须道，笑侮滟滪怜离堆。平生好事心突兀，时于图画见仿佛。褰衣度水公莫畏，何须苦避蛟龙窟。明朝更作嵩少游，五更绝顶看日出。
将至南岳先寄演公禅师善公华严
作者：吕本中
朝代：宋

胡马扬尘烽燧作，我行乃在天一角。
江西趼足过湖南，本赴郴阳故人约。
中途羣盗又蜂起，所至往往为囊橐。
迟回改路心自笑，隐忍畏事人所薄。
不因此去渡湘水，更欲何时到南岳。
山中况有二老人，万里同来且安乐。
遥瞻见我应大笑，白鬚黒面都如昨。
平生故旧几人在，不早从公老丘壑。
自经丧乱可过从，每一思之怀抱恶。
请公更说因地初，一解人间因慧缚。
将至南岳先寄演公禅师善公华严
作者：吕本中
朝代：宋

胡马扬尘烽燧作，我行乃在天一角。江西趼足过湖南，本赴郴阳故人约。中途群盗又蜂起，所至往往为囊橐。迟回改路心自笑，隐忍畏事人所薄。不因此去渡湘水，更欲何时到南岳。山中况有二老人，万里同来且安乐。遥瞻见我应大笑，白须黑面都如昨。平生故旧几人在，不早从公老丘壑。自经丧乱可过从，每一思之怀抱恶。请公更说因地初，一解人间因慧缚。
将赴海陵出京治泎觅舟候送客不至遂行
作者：吕本中
朝代：宋

子行殊未来，我马已再秣。略投故人饭，苦厌从者聒。长河见舟楫，尚恐尘事夺。风翻蝉急噪，雨漱岸欲脱。南山已在眼，想望淮水阔。别离古所重，况在交友末。翩然欲行际，所寄一短褐。路长书来稀，何以慰饥渴。
将赴海陵出京治泎觅舟候送客不至遂行
作者：吕本中
朝代：宋

子行殊未来，我马已再秣。
略投故人饭，苦厌从者聒。
长河见舟楫，尚恐尘事夺。
风翻蝉急噪，雨潄岸欲脱。
南山已在眼，想望淮水阔。
别离古所重，况在交友末。
翩然欲行际，所寄一短褐。
路长书来稀，何以慰饥渇。
将适三衢而七弟欲往临安临行作诗奉送
作者：吕本中
朝代：宋
体裁：五言律诗

弟要题诗别，人还劝我留。如何南去路，更送北行舟。处事须远略，择交当广求。秋风理归棹，为我上衢州。
小园
作者：吕本中
朝代：宋

小园常在眼，春事已天涯。雨暗堤前路，苔深林外家。曲池通小径，密树隐残花。长愧邻翁酒，囊空尚可赊。
小园
作者：吕本中
朝代：宋

小园常在眼，春事已天涯。
雨暗堤前路，苔深林外家。
曲池通小径，密树隐残花。
长愧隣翁酒，囊空尚可賖。
小园即事
作者：吕本中
朝代：宋

千花老无踪，众草来可喜。欣然得幽寻，我亦病良已。飞飞两蝴蝶，不悟尘土里。禽声甚可人，亦似相汝尔。人生贵惬志，不必须甚美。三年白沙诗，已费千幅纸。问君何所乐，赤手费磨洗。短屏看远山，心作千万里。此岂画者功，实自一念起。君当如是观，在此不在彼。
小园即事
作者：吕本中
朝代：宋

千花老无踪，众草来可喜。
欣然得幽寻，我亦病良已。
飞飞两蝴蝶，不悟尘士裏。
禽声甚可人，亦似相汝尔。
人生贵惬志，不必须甚羙。
三年白沙诗，已费千幅纸。
问君何所乐，赤手费磨洗。
短屏看远山，心作千万里。
此岂画者功，实自一念起。
君当如是观，在此不在彼。
尘外亭
作者：吕本中
朝代：宋
体裁：古风

宁饮山中泉，勿食城中米。尘埃苦着人，何翅虱与蚁。爬搔十指秃，败褐未易洗。缅怀佳公子，珠璧不受浼。藏身着幽处，阖户谢纨绮。君看罗曲旃，何似容燕几。不辜文字眼，未负钟鼎耳。长安游侠窟，未晚看参觜。纷纷万马蹄，门外自千里。
尤美轩在玉山县小叶村喻子才作尉时名之取欧阳文忠公醉翁亭记所谓林壑尤美望之蔚然者后数年旧轩既毁复作寺僧移轩山下汪圣锡要诗叙本末因成数句寄之
作者：吕本中
朝代：宋

兹轩在何许，远在洞岩侧。洞岩山水胜，自与尘土隔。天以奉幽人，宁肯媚过客。尉曹昔吏隐，到此若有获。名轩曰尤美，尽去眼界窄。坐令欧阳公，馀意转明白。车马走道路，我久度此厄。茫茫六合间，于此有安宅。轩虽有成坏，山本无异色。举头见林壑，不必更远索。
尤美轩在玉山县小叶村喻子才作尉时名之取欧阳文忠公醉翁亭记所谓林壑尤美望之蔚然者后数年旧轩既毁復作寺僧移轩山下汪圣锡要诗叙本末因成数句寄之
作者：吕本中
朝代：宋

兹轩在何许，远在洞岩侧。
洞岩山水胜，自与尘土隔。
天以奉幽人，宁肯媚过客。
尉曹昔吏隐，到此若有获。
名轩曰尤美，尽去眼界窄。
坐令欧阳公，余意转明白。
车马走道路，我久度此厄。
茫茫六合间，于此有安宅。
轩虽有成坏，山本无异色。
举头见林壑，不必更远索。
就宁子仪求酒
作者：吕本中
朝代：宋
体裁：七言绝句

鼻息咈然君莫惊，饥肠渠自作雷鸣。须公一勺羔儿酒，伴我夜窗听雨声。
尹穑少稷方斋
作者：吕本中
朝代：宋

人圆君方君但方，凿圆枘方君不忙。
富贵可取君则忘，闭门读书声琅琅。
旧书重迭堆在床，点勘同异分偏傍。
运精竭思心力强，十年足不离僧房。
荒山野路秋水长，客虽欲来嫌路妨。
幽兰无人为君芳，采菊落英充糇粮，客虽不来有余香。
山光寺前泊舟值雨
作者：吕本中
朝代：宋

轻雷唤小雨，忆在白沙时。绿酒留连醉，红灯取次诗。好风那复有，凉月自相随。独上山光寺，清歌无柳枝。
山光寺前泊舟值雨
作者：吕本中
朝代：宋

轻雷唤小雨，忆在白沙时。
绿酒留连醉，红灯取次诗。
好风那復有，凉月自相随。
独上山光寺，清歌无柳枝。
山园即事
作者：吕本中
朝代：宋

翠峰窝裏挂青黄，水市逡巡到野航。
带雨锄耘碧萼浅，临风采摘绿枝长。
分甘送客怜秋实，辟谷仙家嗜果香。
闻道龙阳千匹绢，何如山圃四时芳。
山园即事
作者：吕本中
朝代：宋

翠峰窝里挂青黄，水市逡巡到野航。带雨锄耘碧萼浅，临风采摘绿枝长。分甘送客怜秋实，辟谷仙家嗜果香。闻道龙阳千匹绢，何如山圃四时芳。
山城
作者：吕本中
朝代：宋

山城雨雪繁，春气来不早。思君如和风，未见意已好。时蒙枉车骑，笑语得倾倒。我能知子贤，子亦怜我老。旧交半鬼录，在者迹已扫。慨然念平生，令人恶怀抱。相从饱吃饭，此计或未保。东游有前约，预恐别草草。岂无一言赠，妙句写默藁。出户仰高山，犹堪慰枯槁。
山城
作者：吕本中
朝代：宋

山城雨雪繁，春气来不早。
思君如和风，未见意已好。
时蒙枉车骑，笑语得倾倒。
我能知子贤，子亦怜我老。
旧交半鬼录，在者迹已扫。
慨然念平生，令人恶怀抱。
相从饱吃饭，此计或未保。
东游有前约，预恐别草草。
岂无一言赠，妙句写黙藁。
出户仰高山，犹堪慰枯槁。
山居素饭
作者：吕本中
朝代：宋

豆苗可瀹瓠可羮，僧厨午饭蒸香粳。
道人得此清净供，下箸已胜肥羊烹。
平生为腹不为目，偶逢一饱心自足。
晚菘早韭旧所知，五鼎百牢未为福。
山居素饭
作者：吕本中
朝代：宋

豆苗可瀹瓠可羹，僧厨午饭蒸香粳。道人得此清净供，下箸已胜肥羊烹。平生为腹不为目，偶逢一饱心自足。晚菘早韭旧所知，五鼎百牢未为福。
山水图
作者：吕本中
朝代：宋

君家茅屋低蓬蒿，客来颇厌蛙蚓号。
何得有此山突兀，气压太华陵嵩高。
坐看远涧受悬瀑，似听跬步鸣秋涛。
槎牙老树半枯死，上倚绝壁缘飞猱。
我行日畏盗贼逼，敢厌瘴疠多腥臊。
偶逢坐稳懒归去，豁达眼界无纤毫。
岭南山水固多异，恨无中州清淑气。
对君图障心怳然，便如太华嵩高前。
君但对此能高眠，当有好句令君传。
山水图
作者：吕本中
朝代：宋

君家茅屋低蓬蒿，客来颇厌蛙蚓号。何得有此山突兀，气压太华陵嵩高。坐看远涧受悬瀑，似听跬步鸣秋涛。槎牙老树半枯死，上倚绝壁缘飞猱。我行日畏盗贼逼，敢厌瘴疠多腥臊。偶逢坐稳懒归去，豁达眼界无纤毫。岭南山水固多异，恨无中州清淑气。对君图障心恍然，便如太华嵩高前。君但对此能高眠，当有好句令君传。
山水图歌
作者：吕本中
朝代：宋
体裁：古风

君不见南江老龙夜不眠，令我破屋开青天。千岩倒壁卷角上，一榻却在洪涛前。又不见江头古木一尺围，猿猱接手悬高枝。雨中寒芦披靡去，天际风帆先后归。陈生故是可怜人，笔虽未到心已亲。南村北村渴欲死，怪此一室无纤尘。郑虔祁岳不解奇，韩干画马空多肥。万里咫尺君得之，更看湘江雷雨垂。
山阳宝应道中与汪信民兄弟洪玉父杜子师张益中日夕过从自过高邮不復有此乐也因作此诗寄怀
作者：吕本中
朝代：宋
体裁：七言律诗

日日南风沙打围，挂帆端为故人回。长空渺渺水无际，远树冥冥花自开。疾病久辜鹦鹉杓，江山稍近凤凰台。月明雪霁山阴道，尚想王郎乘兴来。
山颂送谭师直归湖南
作者：吕本中
朝代：宋
体裁：五言律诗

人事日翻覆，昔同今不然。于心苟有用，与世自无缘。剩结官田社，饱参云盖禅。已胜高鸟尽，徒泛五湖船。
岁晚
作者：吕本中
朝代：宋

野竹新开径，疏篱自着行。
暮寒收雨雪，落日散牛羊。
生事颜公拙，才名谢奕狂。
药囊无奈汝，春到莫相妨。
岁晚
作者：吕本中
朝代：宋

野竹新开径，疏篱自著行。暮寒收雨雪，落日散牛羊。生事颜公拙，才名谢奕狂。药囊无奈汝，春到莫相妨。
岁晚作
作者：吕本中
朝代：宋

南山雪云千丈高，北山晚田无寸毫。富儿巨家饱欲死，笑我陋巷长蓬蒿。道人坐稳忘作劳，百念解纵如垂櫜。但当折简唤我曹，并坐择虱烦抑搔。笔力可借秋江涛，莫学人间膏火熬。
岁晚作
作者：吕本中
朝代：宋

南山雪云千丈高，北山晚田无寸毫。
富儿巨家饱欲死，笑我陋巷长蓬蒿。
道人坐穏忘作劳，百念解纵如垂櫜。
但当折简唤我曹，并坐择蝨烦抑搔。
笔力可借秋江涛，莫学人间膏火熬。
岁暮
作者：吕本中
朝代：宋

岁暮少懽愉，况復婴病苦。
闭门每厌客，幸此连日雨。
寒炉火復焰，乃若相媚妩。
披衣坐壁角，妙处时一暏。
风声耿初夜，有句或未吐。
还书问故人，可復一笑许。
岁暮
作者：吕本中
朝代：宋

岁暮少欢愉，况复婴病苦。闭门每厌客，幸此连日雨。寒炉火复焰，乃若相媚妩。披衣坐壁角，妙处时一暏。风声耿初夜，有句或未吐。还书问故人，可复一笑许。
岭外怀宣城旧游
作者：吕本中
朝代：宋

中原未敢说归期，却忆宣城近别离。叠嶂雨来如画里，敬亭秋入胜花时。每憎卑湿尤多病，苦爱风光屡有诗。今日衰颓那可说，鬓须经瘴总成丝。
岭外怀宣城旧游
作者：吕本中
朝代：宋

中原未敢说归期，却忆宣城近别离。
迭嶂雨来如画裏，敬亭秋入胜花时。
每憎卑湿尤多病，苦爱风光屡有诗。
今日衰颓那可说，髩鬚经瘴总成丝。
巫山图歌
作者：吕本中
朝代：宋
体裁：古风

君不见我家壁上六幅图，淡墨寒烟半江水。上有巉然十二峰，乃似突兀当空起。幽花妩媚闭泥土，乱石峥嵘入荆杞。巫山县下水到天，神女庙前江接连。溪流去与飞瀑乱，屋角却对寒崖悬。阳台昨梦不知处，只今饥鸦迎客舡。饥鸟受食不肯去，舟子欣然得神护。晓镜新妆敛旧屏，亦有馀红点荒树。病夫坐稳便幽禅，每见此画心茫然。文章事业已罢倦，少日气味无寅缘。楚王不作宋玉死，莫雨朝云千万年。
巫山图歌
作者：吕本中
朝代：宋

君不见我家壁上六幅图，淡墨寒烟半江水。
上有巉然十二峰，乃似突兀当空起。
幽花妩媚闭泥土，乱石峥嵘入荆杞。
巫山县下水到天，神女庙前江接连。
溪流去与飞瀑乱，屋角却对寒崖悬。
阳台昨梦不知处，只今饥鸦迎客舡。
饥鸟受食不肯去，舟子欣然得神护。
晓镜新粧敛旧屏，亦有余红点荒树。
病夫坐稳便幽禅，每见此画心茫然。
文章事业已罢倦，少日气味无寅缘。
楚王不作宋玉死，莫雨朝云千万年。
巫山图歌
作者：吕本中
朝代：宋

君不见我家壁上六幅图，淡墨寒烟半江水。上有巉然十二峰，乃似突兀当空起。幽花妩媚闭泥土，乱石峥嵘入荆杞。巫山县下水到天，神女庙前江接连。溪流去与飞瀑乱，屋角却对寒崖悬。阳台昨梦不知处，只今饥鸦迎客船。饥鸟受食不肯去，舟子欣然得神护。晓镜新妆敛旧屏，亦有馀红点荒树。病夫坐稳便幽禅，每见此画心茫然。文章事业已罢倦，少日气味无寅缘。楚王不作宋玉死，莫雨朝云千万年。
己亥上元数同晁季一叔用清坐不出
作者：吕本中
朝代：宋

北风凛凛吹月高，万木夜作穷猿号。
卧听车马赴尘土，爱此一室明秋毫。
小炉着火晚收焰，短檠照坐寒无膏。
主人忘言客亦懒，更烦赤脚送茗盌。
子云事业本清浄，维摩方丈常萧散。
出游苦畏今日闹，归坐略尽平生款。
自知衰病损刚肠，只要文书遮病眼。
公能却扫趁闲暇，渠自低头费牵挽。
明朝乘兴尚能来，咫尺吾庐不嫌远。
己亥上元数同晁季一叔用清坐不出
作者：吕本中
朝代：宋

北风凛凛吹月高，万木夜作穷猿号。卧听车马赴尘土，爱此一室明秋毫。小炉著火晚收焰，短檠照坐寒无膏。主人忘言客亦懒，更烦赤脚送茗盌。子云事业本清净，维摩方丈常萧散。出游苦畏今日闹，归坐略尽平生款。自知衰病损刚肠，只要文书遮病眼。公能却扫趁闲暇，渠自低头费牵挽。明朝乘兴尚能来，咫尺吾庐不嫌远。
己亥上元数同晁季一叔用清坐不出
作者：吕本中
朝代：宋
体裁：古风

北风凛凛吹月高，万木夜作穷猿号。卧听车马赴尘土，爱此一室明秋毫。小炉著火晚收焰，短檠照坐寒无膏。主人忘言客亦懒，更烦赤脚送茗碗。子云事业本清净，维摩方丈常萧散。出游苦畏今日闹，归坐略尽平生款。自知衰病损刚肠，只要文书遮病眼。公能却扫趁闲暇，渠自低头费牵挽。明朝乘兴尚能来，咫尺吾庐不嫌远。
己未重阳
作者：吕本中
朝代：宋

病无佳思只深藏，漫绕东篱菊未黄。最是一年秋好处，可能无酒过重阳。
己未重阳
作者：吕本中
朝代：宋

病无佳思只深藏，漫遶东篱菊未黄。
最是一年秋好处，可能无酒过重阳。
师奴病化·其一
作者：吕本中
朝代：宋

伴我闲中气味长，竹舆游历徧诸方。
火边每与人争席，睡起偏嫌犬吠床。
能与儿童较几许，贤于臧获便相忘。
他生尚欲随吾在，要奉香炉漉水囊。
师奴病化·其一
作者：吕本中
朝代：宋

伴我闲中气味长，竹舆游历遍诸方。火边每与人争席，睡起偏嫌犬吠床。能与儿童较几许，贤于臧获便相忘。他生尚欲随吾在，要奉香炉漉水囊。
师奴病化·其二
作者：吕本中
朝代：宋

受戒不捕鼠，听经如欲应。谁知两溪畔，今日送亡僧。
师奴病化·其二
作者：吕本中
朝代：宋

受戒不捕鼠，听经如欲譍。
谁知两溪畔，今日送亡僧。
干元副寺欲还云门
作者：吕本中
朝代：宋
体裁：五言律诗

子有四方志，云门寻旧游。溪山往时梦，江海一番秋。物态随高下，生涯任去留。闲将问庵主，如此是禅不。
干元真歇数约他日同庵居
作者：吕本中
朝代：宋

与君俱自走天涯，何处云山不是家。
城市少留真梦事，林泉高卧亦空花。
久无佳句雕肝肾，漫有微言到齿牙。
他日一庵如可必，愿分斋罢半瓯茶。
广陵
作者：吕本中
朝代：宋
体裁：五言律诗

往来六十里，各是一江郊。柳色团涡岸，春风扬子桥。好山当断岸，野鸟度空巢。一任雷塘路，暮天风雨号。
广陵道中寒食日
作者：吕本中
朝代：宋

风雨属连春事休，碧鳞三尺荐行舟。短墙不见桃花面，付与长江自在流。南来消息不真传，正恐相逢却未然。何处青帘足沽酒，粥香饧白是今年。
广陵道中寒食日·其一
作者：吕本中
朝代：宋
体裁：七言绝句

风雨属连春事休，碧鳞三尺荐行舟。短墙不见桃花面，付与长江自在流。
广陵道中寒食日·其二
作者：吕本中
朝代：宋
体裁：七言绝句

南来消息不真传，正恐相逢却未然。何处青帘足沽酒，粥香饧白是今年。
庆大悲阁成
作者：吕本中
朝代：宋
体裁：七言绝句

自离闽岭罢参禅，疾病深藏不计年。尚得闲人相印可，隔门惟有白衣仙。
庆尧侍者以诗相赠偶成绝句谢之
作者：吕本中
朝代：宋

满城车马杂尘埃，所至如云拨不开。只有西禅尧侍者，肯冲剧暑送诗来。
庆尧侍者以诗相赠偶成绝句谢之
作者：吕本中
朝代：宋

满城车马杂尘埃，所至如云拨不开。
只有西禅尧侍者，肯衝剧暑送诗来。
庐陵相遇同炼金液赠师厚直阁
作者：吕本中
朝代：宋

扫地樗树阴，扇火炼金液。饥乌下朝阳，啄枝坠红实。秃翁未着巾，偻背散破绤。提钤顾四海，老手闲可惜。相勉各衰年，省事慎药石。急当固根本，乃可传损益。元气日惫亏，药邪资资贼。谁解医乾坤，相视泪横臆。
庐陵相遇同炼金液赠师厚直阁
作者：吕本中
朝代：宋

扫地樗树阴，扇火炼金液。
饥乌下朝阳，啄枝坠红实。
秃翁未着巾，偻背散破绤。
提钤顾四海，老手闲可惜。
相勉各衰年，省事慎药石。
急当固根本，乃可传损益。
元气日惫亏，药邪资资贼。
谁解医干坤，相视泪横臆。
庐陵舟行
作者：吕本中
朝代：宋

雨过归云山更昏，时闻鷄犬闹江村。
风欹船侧收帆幅，浪拍堤平没石痕。
忧患积年身益勌，功名他日志空存。
又看秋色飞红叶，故国归期未可论。
庐陵舟行
作者：吕本中
朝代：宋

雨过归云山更昏，时闻鸡犬闹江村。风攲船侧收帆幅，浪拍堤平没石痕。忧患积年身益勌，功名他日志空存。又看秋色飞红叶，故国归期未可论。
庚寅年正旦郡中客次作
作者：吕本中
朝代：宋

晓霜挟雾入寒厅，四座伊优不暂停。
剩欲禅房作新岁，念无余沥到空瓶。
诙谐与世聊从俗，啸傲他年可乞灵。
更为旁人住俄顷，坐间愁杀两螟蛉。
庚寅年正旦郡中客次作
作者：吕本中
朝代：宋

晓霜挟雾入寒厅，四座伊优不暂停。剩欲禅房作新岁，念无馀沥到空瓶。诙谐与世聊从俗，啸傲他年可乞灵。更为旁人住俄顷，坐间愁杀两螟蛉。
府学治事奉怀张彦实兼寄惠子泽范信中向君受
作者：吕本中
朝代：宋

疾病冲忙百不宜，只今筋力已全衰。长廊广殿风来远，古柳高槐日上迟。彭泽老人新断酒，辋川居士旧能诗。已怜匹马西归后，更忆扁舟南渡时。
府学治事奉怀张彦实兼寄惠子泽范信中向君受
作者：吕本中
朝代：宋

疾病衝忙百不宜，只今筋力已全衰。
长廊广殿风来远，古柳高槐日上迟。
彭泽老人新断酒，辋川居士旧能诗。
已怜匹马西归后，更忆扁舟南渡时。
庞公
作者：吕本中
朝代：宋
体裁：七言绝句

卧龙雏凤不曾闲，举世皆危子独安。应念桥公无特操，晚将情话向曹瞒。
庵居
作者：吕本中
朝代：宋

鸟语花香变夕阴，稍闲复恐病相寻。正应独有江山分，素自都无廊庙心。堂上老亲双白发，门前稚子旧青衿。儿曹不会庵居意，古涧寒泉疑至今。
庵居
作者：吕本中
朝代：宋

鸟语花香变夕阴，稍闲復恐病相寻。
正应独有江山分，素自都无廊庙心。
堂上老亲双白髪，门前稚子旧青衿。
儿曹不会庵居意，古涧寒泉疑至今。
廖用中世綵堂
作者：吕本中
朝代：宋

廖氏居七闽，土俗变齐鲁。子孙仁且寿，每继先父祖。作堂名世綵，此意天所予。近者得矜式，远者快先睹。今公怀直道，邪正有区处。还家上此堂，父祖当笑许。小人慕清风，想像濯烦暑。孰知少年场，有此毛发古。何时望世綵，得听公笑语。老松卧岁寒，亦以蔽风雨。人或不予知，亦莫予敢侮。
廖用中世綵堂
作者：吕本中
朝代：宋

廖氏居七闽，土俗变齐鲁。
子孙仁且寿，每继先父祖。
作堂名世綵，此意天所予。
近者得矜式，远者快先覩。
今公怀直道，邪正有区处。
还家上此堂，父祖当笑许。
小人慕清风，想像濯烦暑。
孰知少年场，有此毛髪古。
何时望世綵，得听公笑语。
老松卧岁寒，亦以蔽风雨。
人或不予知，亦莫予敢侮。
建城道中
作者：吕本中
朝代：宋
体裁：七言律诗

建城南路入袁州，怪石纵横水乱流。尽日衣冠在图画，百年心迹付林丘。中原未作重归计，胡马能令此地忧。浪迹江湖亦吾分，运筹帷幄有留侯。
建安熊述之为令建德不言而民治将适三衢留诗美之二首
作者：吕本中
朝代：宋

熊卿治建德，隐几心若水。民肥吏乾枯，亦不用笞箠。问子何能然，此岂力可使。建安今多贤，于子可见尔。建安固多贤，故人刘与胡。山川古秀润，珠生崖不枯。我病日已懒，触事见迂疏。行当脱身去，一廛从子居。
建安熊述之为令建德不言而民治将适三衢留诗美之二首·其一
作者：吕本中
朝代：宋

熊卿治建德，隐几心若水。民肥吏乾枯，亦不用笞箠。问子何能然，此岂力可使。建安今多贤，于子可见尔。
建安熊述之为令建德不言而民治将适三衢留诗美之二首·其一
作者：吕本中
朝代：宋

熊卿治建德，隐几心若水。
民肥吏干枯，亦不用笞棰。
问子何能然，此岂力可使。
建安今多贤，于子可见尔。
建安熊述之为令建德不言而民治将适三衢留诗美之二首·其二
作者：吕本中
朝代：宋
体裁：古风

建安固多贤，故人刘与胡。山川古秀润，珠生崖不枯。我病日已懒，触事见迂疏。行当脱身去，一廛从子居。
弋阳魏令赏音亭
作者：吕本中
朝代：宋

高亭已寂寞，山水自清音。主人去已久，此意谁复寻。梦回还旧观，川上有微吟。于焉继前作，因见平生心。
弋阳魏令赏音亭
作者：吕本中
朝代：宋

高亭已寂寞，山水自清音。
主人去已久，此意谁復寻。
梦回还旧观，川上有微吟。
于焉继前作，因见平生心。
张袆秀才乞诗
作者：吕本中
朝代：宋
体裁：七言律诗

白莲庵中张居士，梦断世间风马牛。风尘表物自无意，神仙中人聊与游。澄江似趁北城晓，苦雨不放南山秋。君当先行我继往，向吴亭东留小舟。
归自成园
作者：吕本中
朝代：宋

新春今几时，忽有檐外朵。病眼久不明，念此岁月颇。桥南数亩园，风雨与关锁。主人厌敲门，荆棘生道左。还家续残章，妙句仍帖妥。虽无炉锤工，亦有盘礴裸。归帆渺江湖，宿疾眩风火。扶犁伴老农，此语当自我。君看乡闾斗，则有闭户可。慎无学春蚕，作茧自缠裹。
归自成园
作者：吕本中
朝代：宋

新春今几时，忽有檐外朵。
病眼久不明，念此岁月颇。
桥南数亩园，风雨与关锁。
主人厌敲门，荆棘生道左。
还家续残章，妙句仍帖妥。
虽无鑪锤工，亦有盘礴臝。
归帆渺江湖，宿疾眩风火。
扶犁伴老农，此语当自我。
君看乡闾鬬，则有闭户可。
慎无学春蚕，作茧自缠裹。
归计未成作诗寄怀
作者：吕本中
朝代：宋
体裁：七言律诗

万里田园半有无，十年归梦阻江湖。文章谬忝声名在，气体犹须药饵扶。客路因风起舟楫，水田无雨卧菰蒲。青帘白酒斜阳外，不与行人满眼酤。
往岁在白沙见江上往来祀神者杀猪羊鹅鸭日夕相属也有感于心后至济阴因成长韵当托白沙故人投之庙前庶几神少知自戒乎
作者：吕本中
朝代：宋

今日杀一羊，明日杀一猪。
问神何所乐，而必为此欤。
羊死噤无声，猪死足号呼。
伤哉鸭与鹅，闭目颈已朱。
问神此何负，神亦何所取。
吾知斯民愚，非是神所许。
江船一帆风，江田一犁雨。
民或谢神劳，尚使相告语。
但采涧溪毛，足以荐筐筥。
何须汚刀几，而后羞鼎爼。
于物固无怨，于神亦无苦。
更令呜呜歌，时送坎坎鼓。
往岁在白沙见江上往来祀神者杀猪羊鹅鸭日夕相属也有感于心后至济阴因成长韵当托白沙故人投之庙前庶几神少知自戒乎
作者：吕本中
朝代：宋

今日杀一羊，明日杀一猪。问神何所乐，而必为此欤。羊死噤无声，猪死足号呼。伤哉鸭与鹅，闭目颈已朱。问神此何负，神亦何所取。吾知斯民愚，非是神所许。江船一帆风，江田一犁雨。民或谢神劳，尚使相告语。但采涧溪毛，足以荐筐筥。何须污刀几，而后羞鼎俎。于物固无怨，于神亦无苦。更令呜呜歌，时送坎坎鼓。
往年与关止叔相别甬上止叔见勉学道甚勤且曰无为专事文字间也及今五年矣尚未有所就因作诗见志且以自警也
作者：吕本中
朝代：宋
体裁：古风

老关别我时，笑我勤苦甚。曰吾与子然，同此一味静。收功粥鱼底，笔墨有讥评。五年念此语，但见日月竞。虽无蛾眉斧，亦有晏安鸩。斯人今何往，想作大树荫。我走足欲茧，始学两鸟噤。君看齐声讴，何异众哭临。繁红成春条，本自其天性。风雨颂系之，不有十日盛。人生亦作聊，共未免此病。乃知钁头通，已胜狗脚朕。
往年与关止叔相别甬上止叔见勉学道甚勤且曰无为专事文字间也及今五年矣尚未有所就因作诗见志且以自警也
作者：吕本中
朝代：宋

老关别我时，笑我勤苦甚。曰吾与子然，同此一味静。收功粥鱼底，笔墨有讥评。五年念此语，但见日月竞。虽无蛾眉斧，亦有晏安鸩。斯人今何往，想作大树荫。我走足欲茧，始学两鸟噤。君看齐声讴，何异众哭临。繁红成春条，本自其天性。风雨颂繫之，不有十日盛。人生亦作聊，共未免此病。乃知钁头通，已胜狗脚朕。
往年与关止叔相别甬上止叔见勉学道甚勤且曰无为专事文字间也及今五年矣尚未有所就因作诗见志且以自警也
作者：吕本中
朝代：宋

老关别我时，笑我勤苦甚。
曰吾与子然，同此一味静。
收功粥鱼底，笔墨有讥评。
五年念此语，但见日月竞。
虽无蛾眉斧，亦有晏安鸩。
斯人今何往，想作大树荫。
我走足欲蠒，始学两鸟噤。
君看齐声讴，何异众哭临。
繁红成春条，本自其天性。
风雨颂繋之，不有十日盛。
人生亦作聊，共未免此病。
乃知镢头通，已胜狗脚朕。
往来送迎城南道中二绝
作者：吕本中
朝代：宋

破裘重补却胜寒，暗减头围觉帽宽。数顷桑麻绕城路，每随妓吏去迎官。海气如烟跨市楼，北风连夜舞梧楸。平生事业难牵强，坐听寒灯守聒囚。
往来送迎城南道中二绝·其一
作者：吕本中
朝代：宋

破裘重补却胜寒，暗减头围觉帽宽。数顷桑麻绕城路，每随妓吏去迎官。
往来送迎城南道中二绝·其一
作者：吕本中
朝代：宋

破裘重补却胜寒，暗减头围觉帽寛。
数顷桑麻遶城路，每随妓吏去迎官。
往来送迎城南道中二绝·其三
作者：吕本中
朝代：宋

家叔舍弟与黎介然会于符离因用两绝奉寄。
往来送迎城南道中二绝·其二
作者：吕本中
朝代：宋
体裁：七言绝句

海气如烟跨市楼，北风连夜舞梧楸。平生事业难牵强，坐听寒灯守聒囚。
往来送迎城南道中二绝·其五
作者：吕本中
朝代：宋
体裁：七言绝句

老觉为官百不宜，故人虽在鬓如丝。遥知再踏同游地，更想汪饶曳杖时。
往来送迎城南道中二绝·其四
作者：吕本中
朝代：宋

漫约同归久未偿，只今留滞各他乡。
春风有信勤归雁，夜雨何时復对床。
徐师川挽诗三首
作者：吕本中
朝代：宋

江西人物胜，初未减前贤。公独为举首，人谁敢比肩。时虽在廊庙，终亦返林泉。今日西川路，临风更弦然。异日逢明主，端居不复藏。一心扶正道，极力拯颓纲。已病犹轩豁，临衰更激昂。始知操韫处，馀事及文章。念昔从耆旧，公知我独深。意犹如昨日，爱不减南金。抚事思前作，干时愧夙心。素琴理旧曲，无复有知音。
徐师川挽诗三首·其一
作者：吕本中
朝代：宋
体裁：五言律诗

江西人物胜，初未减前贤。公独为举首，人谁敢比肩。时虽在廊庙，终亦返林泉。今日西川路，临风更弦然。
徐师川挽诗三首·其三
作者：吕本中
朝代：宋

念昔从耆旧，公知我独深。意犹如昨日，爱不减南金。抚事思前作，干时愧夙心。素琴理旧曲，无复有知音。
徐师川挽诗三首·其三
作者：吕本中
朝代：宋

念昔从耆旧，公知我独深。
意犹如昨日，爱不减南金。
抚事思前作，干时愧夙心。
素琴理旧曲，无復有知音。
徐师川挽诗三首·其二
作者：吕本中
朝代：宋

异日逢明主，端居不复藏。一心扶正道，极力拯颓纲。已病犹轩豁，临衰更激昂。始知操韫处，馀事及文章。
徐师川挽诗三首·其二
作者：吕本中
朝代：宋

异日逢明主，端居不復藏。
一心扶正道，极力拯頽纲。
已病犹轩豁，临衰更激昂。
始知操韫处，余事及文章。
得扬州书
作者：吕本中
朝代：宋
体裁：七言律诗

书来每恨日月晚，书去还忧道里长。但得老亲常健好，不辞新岁且穷忙。文章已受尘埃涴，禅观多为疾病妨。趁得残春北归否，近箕临颍是吾乡。
得李去言诗次韵答之
作者：吕本中
朝代：宋

歌呼屡回曹相国，笺书或似魏司空。
半生怀抱向余子，千载风流独此公。
未用反身藏白黑，更须着眼辨青红。
无人与助求田费，雅称谢家林下风。
得李去言诗次韵答之
作者：吕本中
朝代：宋

歌呼屡回曹相国，笺书或似魏司空。半生怀抱向馀子，千载风流独此公。未用反身藏白黑，更须着眼辨青红。无人与助求田费，雅称谢家林下风。
復往大名三首·其一
作者：吕本中
朝代：宋

復往真无策，兹行亦漫游。
尘埃走剧暑，风雨占新秋。
便欲还家去，其谁为汝谋。
尚怜苏季子，虚敝黒貂裘。
復往大名三首·其三
作者：吕本中
朝代：宋

地湿频经水，田荒亦未收。
断云催雨过，涨水没桥流。
半世想高卧，十年悲远游。
藜羮不用挟，尚足诳饥喉。
復往大名三首·其二
作者：吕本中
朝代：宋

我老不自得，每为饥所驱。
漫抛青箬笠，空负白髭鬚。
见贼犹堪鬬，逢人莫问途。
寰区足秀句，山泽有臞儒。
德操充之皆约九月间见过今皆未至扶杖出门悠然有感
作者：吕本中
朝代：宋
体裁：七言律诗

病着文书懒出门，偶扶藜杖看行云。屋头日在转花影，水面风来散縠纹。不厌莫城千嶂合，稍令明月万家分。小庭留得清秋在，已见霜红未见君。
忆福州旧居菊花
作者：吕本中
朝代：宋
体裁：五言绝句

问讯阶前菊，如今属阿谁。祗应风露底，犹记摘残枝。
念旧
作者：吕本中
朝代：宋

俯首思畴昔，常期不负渠。事随心境转，人与旧情疏。少日犹相忆，多年遂绝书。况于生死隔，宁复似年居。
念旧
作者：吕本中
朝代：宋

俯首思畴昔，常期不负渠。
事随心境转，人与旧情疏。
少日犹相忆，多年遂绝书。
况于生死隔，宁復似年居。
怀京师
作者：吕本中
朝代：宋

北风作霜秋已寒，长江浪生船去难。
客愁不断若江水，朝思莫思在长安。
长安城外高十丈，此地岂容胡马傍。
亲见去年城破时，至今銕马黄河上。
小臣位下才则拙，有谋未献空惆怅。
汉家宗庙有神灵，但语胡儿莫狂荡。
怀京师
作者：吕本中
朝代：宋

北风作霜秋已寒，长江浪生船去难。客愁不断若江水，朝思莫思在长安。长安城外高十丈，此地岂容胡马傍。亲见去年城破时，至今铁马黄河上。小臣位下才则拙，有谋未献空惆怅。汉家宗庙有神灵，但语胡儿莫狂荡。
怀从弟
作者：吕本中
朝代：宋
体裁：七言律诗

折柳长亭今几年，一行作吏楚江边。音书顿逐归鸿断，消息时因过客传。五岭风温吹瘴雨，九疑云湿卷愁烟。每吟春草池塘句，尚想诗成梦惠连。
怀卫道中寄京师诸友三首
作者：吕本中
朝代：宋

客舍冷如浆，客梦甘如饴。初无远行念，况有徂年悲。平生好交游，大半走路岐。不如亭前月，所到长相随。何时脱身去，共采西山芝。有儿当似公，尚能传我诗。直莫如两王，清莫如两方。孙谢岂不美，久滞尚书郎。黎子老归国，只今须鬓苍。邵子住山云，欲出未肯忙。高子出林壑，坐看天际翔。人谁不小康，李赵常窘束。穷阎爨温火，老未饱饘粥。它长未遽数，此事已绝俗。为人死不厌，自奉一米足。
怀卫道中寄京师诸友三首·其一
作者：吕本中
朝代：宋
体裁：古风

客舍冷如浆，客梦甘如饴。初无远行念，况有徂年悲。平生好交游，大半走路岐。不如亭前月，所到长相随。何时脱身去，共采西山芝。有儿当似公，尚能传我诗。
怀卫道中寄京师诸友三首·其三
作者：吕本中
朝代：宋
体裁：古风

人谁不小康，李赵常窘束。穷阎爨温火，老未饱饘粥。它长未遽数，此事已绝俗。为人死不厌，自奉一米足。
怀卫道中寄京师诸友三首·其二
作者：吕本中
朝代：宋

直莫如两王，清莫如两方。孙谢岂不美，久滞尚书郎。黎子老归国，只今须鬓苍。邵子住山云，欲出未肯忙。高子出林壑，坐看天际翔。
怀卫道中寄京师诸友三首·其二
作者：吕本中
朝代：宋

直莫如两王，清莫如两方。
孙谢岂不美，久滞尚书郎。
黎子老归国，只今鬚髩苍。
邵子住山云，欲出未肯忙。
高子出林壑，坐看天际翔。
怀古
作者：吕本中
朝代：宋
体裁：古风

买臣负薪行且歌，其妻羞缩悲蹉跎。季子归佩六相印，骨肉歆羡缘金多。人生穷达等幻灭，贫贱何忧贵何悦。争如饥采首阳薇，不慕皋夔希稷契。贪功徇名世莫嗤，拖金曳紫同儿嬉。一朝祸至几发冢，却思衣布丹徒时。丹徒风月依然好，尔自升沈委荒草。草长木拱荒烟寒，此恨年年向谁道。
怀秋
作者：吕本中
朝代：宋

秋风日夜至，念我少年时。
新凉喜欲舞，至今心未衰。
心虽未遽衰，老病则已甚。
颓然坐前阶，乃若两鸟噤。
子病少则尔，衰羸非独今。
徘徊以彷徨，何以异夙心。
死者合已死，空费子百虑。
在者亦已老，契阔少相遇。
洗心西方观，子復未肯然。
胡然竞日力，今年如去年。
怀秋
作者：吕本中
朝代：宋

秋风日夜至，念我少年时。新凉喜欲舞，至今心未衰。心虽未遽衰，老病则已甚。颓然坐前阶，乃若两鸟噤。子病少则尔，衰羸非独今。徘徊以徬徨，何以异夙心。死者合已死，空费子百虑。在者亦已老，契阔少相遇。洗心西方观，子复未肯然。胡然竞日力，今年如去年。
怀许子礼
作者：吕本中
朝代：宋
体裁：古风

寒松厌庭院，老马倦维絷。翛然出尘去，粗免朝夕急。我友隔湖岭，尚作一日葺。平生学道心，择善有固执。岂不在行路，自远霜露湿。百川灌河来，砥柱乃中立。何时一尊酒，更与交旧集。